OSM Televizija - Predloženo proglašenje epidemije salmonele\nPredloženo proglašenje epidemije salmonele\nMinistarstvo zdravstva Kantona Sarajevo uputilo je danas dopis federalnom Ministarstvu zdravstva u kojem traže saglasnost radi proglašenja epidemije zaraznog trovanja hranom na području Kantona, saopšteno je iz Ministarstva.\nPrethodno je Zavod za javno zdravstvo Kantona Sarajevo kantonalnom Ministarstvu zdravstva dostavio Prijedlog za proglašenje epidemije zaraznog trovanja hranom na području Kantona Sarajevo.\nZahtjev je obrazložen činjenicama da je, zaključno sa današnjim danom, na Infektivnoj klinici Kliničkog centra Univerziteta u Sarajevu pregledano 193 djece sa simptomima trovanja hranom, od čega ih je 51 hospitalizovano.\nŠef Službe za odnose sa javnošću KCUS-a Azra Dedajić rekla je Srni da je zdravstveno stanje oboljele djece stabilno i ona su pod stalnim ljekarskim nadzorom. /\nJoš iz iste kategorije: « Srpska ima pravo da odlučuje o svojoj sudbini Optuženi za krijumčarenje ljudi izjasnili se da nisu krivi »


/ Plus / Politika / SDA danas o mandataru za sastav Vijeća ministara BiH\nVijesti.ba 24.12.2018. u 13:38\nU 15:00 najavljena je sjednica predsjedništva SDA na kojoj će se razmatrati aktuelna situacija u BiH. Trebalo bi biti riječi i o mandataru za sastav Vijeća ministara BiH za čije imenovanje istekao rok od 15 dana.\nNeizvjesno je da li će BiH dobiti mandatara za sastav Vijeća ministara BiH do kraja ove godine, jer iako iz SNSD-a i HDZ-a BiH kažu da ne vide ništa sporno i da su spremni da donesu odluku o imenovanju i da to podrže u Predstavničkom domu BiH.\nIz Kabineta člana Predsjedništva BiH Šefika Džaferovića, kazali su da bi danas trebalo da bude sjednica Predsjedništva SDA na kojoj bi ova stranka trebalo da se odredi o tome kada i na koji način će podržati izbor mandatara koji će sastaviti Vijeće ministara BiH.\nDrugi član Predsjedništva BiH, Željko Komšić je izjavio da on neće biti prepreka za imenovanje mandatara za sastav Vijeća ministara BiH, ali da bi prije toga trebalo dogocoriti pitanje MAP-a.\nPredsjedavajući Predsjedništva Milorad Dodik kaže da će poštovati odluku Narodne skupštine RS i ništa drugo.\nIz HDZ-a BiH kažu da već postoji i ime predsjedavajućeg Vijeća ministara BiH i da ova pozicija u ovom mandatu pripada srpskom narodu.


Hotel Saphir Konakli Alanya\nHotel Saphir Konakli Alanya Turska se nalazi u regiji Konakli, na samoj plaži, 500 metara od centra grada. Alanja je udaljena oko 12 kilometara, a aerodrom u Antaliji oko 100.\nAll inclusive plus na bazi otvorenog bufea-samoposluživanje, izbor više jela (švedski sto) za doručak, ručak i večeru, popodnevni kolači, čaj i kafa, ponoćna supa, lokalna alkoholna i bezalkoholna pića do 24:00h, A la Carte restoran sa rezervacijom unapred i jednom tokom boravka, sladoled u određenom terminu. All Inclusive + koncept ne uključuje: uvozna pića, sveže ceđene sokove, pića u lobi baru (osim čaja, kafe i vode), sobnu uslugu.\nglavni restoran, A la Carte restorani (turski, italijanski), barovi u okviru hotelskog kompleksa. Posebno se plaća prema hotelskim pravilima: usluga lekara, čuvanje dece, frizer, internet kafe, prodavnice, rent a car. Wi-Fi internet u lobiju se ne naplaćuje, otvoreni i zatvoreni bazeni za odrasle i decu, tobogani, teniski teren, odbojka, mini fudbal, odbojka na plaži, stoni tenis, fitnes centar, tursko kupatilo, sauna, parno kupatilo, zabavni programi tokom dana i večernji šou programi, mini klub za decu uzrasta od 4 do 12 godina. Posebno se plaća prema hotelskim pravilima: masaža, osvetljenje za teniske terene, sportovi na vodi, SPA i wellness centar, škola ronjenja, bilijar, kompjuterske igre.


U organizaciji Unije za održivi povratak i integracije u Bosni i Hercegovini 26. 2. 2019. godine u Doboju održana je redovna godišnja Skupština s predstavnicima 17 udruženja – članica Unije za održivi povratak i integracije u BiH, te predstavnicima domaćih institucija, međunarodnih organizacija, drugih NVO i saradnika UZOPI u BiH.\nPredsjednica Mirhunisa Zukić je prezentovala postignuća, projekte i saradnju Unije s institucijama vlasti u BiH, prvenstveno s lokalnim vlastima, zatim najznačajnije projekte za jačanje lokalnih zajednica, i to u sklopu teme Ekonomski razvoj lokalnih zajednica u Bosni i Hercegovini kao i teme Lokalni ekonomski razvoj i korištenje sredstava EU.\nNa Skupštini je, u ime Unije za održivi povratak i integracije u Bosni i Hercegovini, uručena zahvalnicaFederalnom ministarstvu raseljenih osoba i izbjeglica za doprinos u implementaciji mnogobrojnih projekata u okviru Aneksa VII Dejtonskog mirovnog sporazuma. Zahvalnica je uručena i šefu Odjeljenja za raseljena lica, izbjeglice i stambena pitanja Brčko distrikta Bosne i Hercegovine u okviru teme Lokalne zajednice u ekonomskom razvoju BiH.\n1. Unija za održivi povratak i integracije u BiH, zajedno sa svojim članicama, treba vršiti energičniji pritisak na institucije vlasti u BiH, na svim nivoima, da nevladin sektor bude respektabilniji faktor u široj društvenoj zajednici u BiH kao korektiv samog društva.\n2. Kampanja „Zajedno učinimo život bolji u BiH“ s ciljem promocije i implementacije individualnog seoskog i agro turizma u lokalnim zajednicama u Bosni i Hercegovini dobila je punu podršku svih prisutnih u Skupštini.


SJAJNI ĐERE U POLUFINALU SARDINIJE: Laslo pobedio Veslog, među četiri najbolja stigao bez izgubljnog seta | Novosti.RS\nSJAJNI ĐERE U POLUFINALU SARDINIJE: Laslo pobedio Veslog, među četiri najbolja stigao bez izgubljnog seta\nSRPSKI teniser Laslo Đere plasirao se u polufinale turnira na Sardiniji, pošto je pobedio Čeha Jiržija Veselog sa 6:4, 6:4.\nOdličan meč odigrao je 74. igrač planete i među četiri najbolja tenisera na turniru u Italiji je stigao bez izgubljnog seta.\nKoliko je Đere bio dominantan na ovom meču protiv 67. reketa planete pokazuje i činjenica da rivalu nije dozvolio nijednu priliku za brejk. To posebno dobija na značaju, ako se zna da se ovaj ovaj turnir igra na šljaci.\nMomak iz Sente se polufinala domogao posle jednog sata i 25 minuta igre.\nBEG KVERIJA IZ SANKT PETERBURGA: Amerikanac saznao da je pozitivan na testu, pa privatnim avionom otišao u Ameriku\nRival u narednom kolu biće mu pobednik meča Lorenco Museti - Janik Hanfman.\nATP Sardinija Laslo Đere tenis Jirži Veseli\nSRPSKI teniser Laso Đere osvojio je danas turnir na Sardiniji, pošto je u finalu pobedio Italijana Marka Čekinata sa 7:6 (7-3), 7:5.\nNIŠTA OD SRPSKOG FINALA: Petrović poražen u polufinalu Sardinije\nSrpski teniser Danilo Petrović nije uspeo da se plasirala u finale turnira na Sardiniji, pošto je danas izgubio od Italijana Marka Čekinata 6:1, 6:0.\n17. 10. 2020. u 14:52\nSRPSKI teniser Laslo Đere plasirao se u finale turnira na Sardiniji, nakon što mu je mladi Italijan Lorenco Museti predao meč pri rezultatu 2:6, 6:2, 4:1 za srpskog igrača.


СЕКО ПАК подизање свести о рециклажи\nEDUKATIVNE RADIONICE U PET OSNOVNIH ŠKOLA U BEOGRADU\nRecikliramo staro, dobijemo novo\nŠta je to reciklaža, šta da radimo sa upotrebljenom ambalažom i šta sve možemo da recikliramo – samo su neka od pitanja na koje će odgovore dobiti đaci pet osnovnih škola u Beogradu kroz edukativne radionice do kraja novembra.\nDeca Osnovnih škola “Ivan Goran Kovačić”, “Desanka Maksimović”, “Bora Stanković”, “Vlada Aksentijević” i “Borislav Pekić”, zahvaljujući saradnji Sekopaka i kompanije Delez Srbija, imaće organizovan reciklažni dan u okviru kojeg će naučiti kako se od starog pravi novo i kako se od otpada prave novi korisni proizvodi.\n“Kompanija Sekopak će ove godine predati na reciklažu preko 75.000 tona ambalažnog otpada i ići ka ispunjenju cilja za 2017. godinu od 50%. Cilj je da se u 2019. godini reciklira 60% ambalažnog otpada, koji se može ostvariti samo sa razvojem primarne selekcije, tj. uspostavljanjem sistema odvajanja ambalažnog otpada na mestu nastanka. Sekopak kroz brojne akcije pokušava da podigne ekološku svest građana Republike Srbije i polazi od mališana koji su najbolji primer kako se treba ponašati prema životnoj sredini”, istakla je Violeta Belanović Kokir, generalna direktorka Sekopaka.\nZa decu će na radionicama biti organizovana predstava “Prljavo ili čisto, nije isto”, gledanje filma “Maksimova ekološka avantura”, a mađioničar će im pokazati kako ambalaža može da bude i pravi rekvizit za izvođenje trikova.\n“Da bismo živeli u zdravijem i čistijem okruženju, svako od nas treba da da doprinos zaštiti životne sredine. Zahvaljujući timu ljudi koji svakodnevno vodi brigu o uticaju naše kompanije i proizvoda na sredinu, proces reciklaže otpada se svakodnevno odvija u našim radnjama, pa smo želeli da jedan takav reciklažni dan približimo i našim najmlađim potrošačima. U saradnji sa Sekopakom realizujemo edukativne radionice gde želimo da pokažemo deci zašto je važno reciklirati i da ih motivišemo na eko aktivizam”, kaže Bojana Perić, menadžer za zaštitu životne sredine Delez Srbija.\nPo završetku reciklažnog dana i edukativnih radionica mališani će imati priliku da odmah pokažu ono što su naučili kroz igru memorije sa pojmovima za pogađanje na temu reciklaže.


Na području Kantona Sarajevo tokom prvih pet mjeseci ove godine su registrirane 4.004 saobraćajne nezgode u kojima je sedam osoba poginulo, 53 su teže povrijeđene, a 329 lakše.\nU periodu januar – maj 2012. od tog broja sedam nezgoda je s poginulim osobama, 49 nezgoda s teže povrijeđenim, 237 s lakše povrijeđenim i 3.711 nezgoda s materijalnom štetom.\nU periodu januar – maj 2012. je izdato 62.928 prekršajnih naloga. Tokom prvih pet mjeseci ove godine iz saobraćaja je isključeno 2.307 vozača zbog vožnje pod djejstvom alkohola, 1.003 zbog vožnje bez položenog vozačkog ispita i 945 zbog vožnje bez važeće registracije, saznaje Fena u Ministarstvu unutrašnjih poslova Kantona Sarajevo.\nTokom 2011. je registrirana 9.701 saobraćajna nezgoda, u kojima je 27 osoba poginulo, teže povrijeđena 151, a lakše 912 osoba. U periodu januar – decembar 2011. od tog broja 25 nezgoda je s poginulim osobama, 139 nezgoda s teže povrijeđenim, 656 s lakše povrijeđenim i 8.881 nezgoda s materijalnom štetom.\nU periodu januar – decembar 2011. je izdato 155.417 prekršajnih naloga. Tokom prošle godine iz saobraćaja je isključeno 5.649 vozača zbog vožnje pod djejstvom alkohola, 2.375 zbog vožnje bez položenog vozačkog ispita i 2.578 zbog vožnje bez važeće registracije.\nŠto se tiče novčanih kazni za pojedine prekršaje, one se kreću od 50 pa do 5.000 KM u zavisnosti od vrste počinjenog prekršaja.\nZa prolazak s vozilom na znak crvenog svjetla na semaforu, zapriječena kazna je od 100 do 300 KM i dva kaznena boda i zaštitna mjera u trajanju od jednog do četiri mjeseca. Ako je prekršajem prouzrokovana saobraćajna nezgoda, počinilac će se kazniti kaznom od 300 do 1.000 KM, uz kaznu će se izreći i zaštitna mjera zabrane upravljanja vozilom od jednog do šest mjeseci.\nZa vožnju vozilom neprilagođenom brzinom, zaprijećena kazna je od 50 do 250 KM i određivanje jednog ili dva kaznena boda. Ako je prekršajem prouzrokovana saobraćajna nezgoda, počinilac će se kazniti kaznom od 100 do 300 KM, odredit će mu se jedan ili dva kaznena boda i može mu se izreći zaštitna mjera zabrane upravljanja vozilom do dva mjeseca.\nZa prekršaj nedržanja potrebnog rastojanja kad se kreće iza drugog vozila, zapriječena je kazna od 50 KM. Ako je prekršajem prouzrokovana saobraćajna nezgoda, počinilac će se kazniti kaznom od 50 do 200 KM, odredit će mu se jedan ili dva kaznena boda i može mu se izreći zaštitna mjera zabrane upravljanja vozilom do dva mjeseca.\nZa oduzimanje prvenstva prolaza drugom vozilu, zaprijećena kazna je od 50 do 250 KM i određivanje jednog ili dva kaznena boda. Ako je prekršajem prouzrokovana saobraćajna nezgoda, počinilac će se kazniti kaznom od 100 do 300 KM, odredit će mu se jedan ili dva kaznena boda i može mu se izreći zaštitna mjera zabrane upravljanja vozilom do dva mjeseca.\nVozač kod kojeg se utvrdi da količina alkohola u krvi prelazi količinu od 0,3 g/kg do 1 g/kg, može dobiti kaznu od 50 do 250 KM, i određivanje jednog ili dva kaznena boda. Ako je prekršajem prouzrokovana saobraćajna nezgoda, počinilac će se kazniti kaznom od 100 do 300 KM, odredit će mu se jedan ili dva kaznena boda i može mu se izreći zaštitna mjera zabrane upravljanja vozilom do dva mjeseca.\nVozač kod kojeg se utvrdi količina alkohola u krvi od 1 g/kg do 2 g/kg, može dobiti kaznu od 100 do 300 KM, i određivanje dva kaznena boda i izreći će mu se zaštitna mjera zabrane upravljanja vozilom od jednog do četiri mjeseca. Ako je prekršajem prouzrokovana saobraćajna nezgoda, počinilac će se kazniti kaznom od 300 do 1.000 KM, i izreći će se i zaštitnu mjera zabrane upravljanja motornim vozilom u trajanju od jednog do šest mjeseci.\nVozač kod kojeg se utvrdi da količina alkohola u krvi prelazi količinu više od 2 g/kg može dobiti kaznu od 400 do 1.000 KM, i određivanje dva kaznena boda i uz kaznu će se izreći zaštitna mjera zabrane upravljanja vozilom od dva mjeseca do šest mjeseci. Ako je prekršajem prouzrokovana saobraćajna nezgoda, počinilac će se kazniti kaznom od 1.000 do 5.000 KM, i izreći će mu se zaštitna mjera zabrane upravljanju vozilom od šest mjeseci.\nOčekuje se da će više informacija danas dati slovenački Nacionalni institut za javno zdravlje. U Sloveniji je potvrđen prvi slučaj...


Putin odlikovao ambasadora Kislijaka\nSegej Kislijak za Donaldom Trumpom u Bijeloj kući, 10. maja 2017.\nRuski predsjednik Vladamir Putin nagradio je bivšeg ambasadora u SAD Sergeja Kislijaka najvećim državnim odlikovanjem kao priznaje za "suštinski doprinos realizaciji ruske spoljne politike."\nU saopštenju Kremlja izdatom u ponedjeljak, navodi se da je Kislijak nagrađen Ordenom Aleksandra Nevskog, koji se dodjeljuje civilnim službenicima sa najmanje 20 godina primjerene službe.\nKislijak (67) je bio ambasador Rusije u SAD od jula 2008., sve do nedavno, kada se našao u centru sumnji zbog njegovih kontakata sa predstavnicima izbornog tima predsjednika SAD Donalad Trumpa uoči i nakon izbora 2016., zbog čega je napustio tu dužnost.\nPrije toga Kislijak je bio zamjenik ministra vanjskih poslova od 2003-2008. Prethodno je obavljao dužnost ruskog amabasadora u Belgiji i bio šef misije Rusije za kontakt sa NATO-om.\nProšlog mjeseca Kislijak je rekao da će biti nominovan za kandidata za predstavika Republike Mordovia u Savjetu Federacije, gornjem domu ruskog parlamenta.\nNovi ambasador Rusije u SAD, Anatoij Antonov, predstavio je svoje akreditive američkom predsjedniku Donaldu Trumpu, 8. septembra uz poruku da se nada "popravljanju odnosa .. između naših država".


UN i SZO zabrinuti zbog povećanja broja zaraženih u BiH\nMisije Svjetske zdravstvene organizacije i UN-a u Bosni i Hercegovini izrazile su zabrinutost zbog povećanja broja slučajeva zaraze koronavirusom u toj zemlji, i pozvali vlasti da povećaju testiranja i praćenje kontakata kako bi obuzdale epidemiju.\nU zajedničkoj izjavi koordinatorice UN u BiH Ingrid Mekdonald i direktora kancelarije SZO Viktora Olsavskog, navodi se da su te dvije međunarodne agencije "zabrinute izveštajima zdravstvenih ustanova širom BiH o dostizanju krajnjih kapaciteta s posljednjim oštrim rastom broja slučajeva covida-19". U BiH su u nedelju zabilježena 263 nova slučaja, što je pedesetak osoba manje zaraženih od prosjeka s kojim se zemlja suočava posljednjih sedam dana, prenosi Tanjug.\nIz SZO i UN navode da bi vlasti trebalo da "prošire kapacitete za testiranje i praćenje kontakata, uključujući kapacitete zdravstvenih ustanova, kao i da pojačaju podršku specijaliziranim zdravstvenim radnicima". "Jedan od najvažnijih alata za suzbijanje širenja virusa je praćenje kontakata. Praćenje je temelj odgovora na širenje zaraza od ospica do dječije paralize, ebole do sada, Kovida-19. Vidjeli smo u drugim zemljama kako se taj virus može staviti pod kontrolu agresivnim i ciljanim taktikama strogim traženjem, izolacijom i tretmanom infekcija", stoji u zajedničkoj izjavi. Oni su naveli da će se vlasti i društvo suočiti s većim iskušenjima nakon početka školske godine te su ocenili kako velika odgovornost leži i na građanima koji se trebaju pridržavati osnovnih epidemioloških mera poput održavanja higijene, držanja razmaka i nošenja maski.


Kosana Beker | Analitika\nDoktorantkinja Centra za rodne studije Asocijacije centara za interdisciplinarne i multidisciplinarne studije (ACIMSI) Univerziteta u Novom Sadu, završila master iz rodnih studija na Univerzitetu za mir, Kostarika (UN mandated University for Peace, Costa Rica), prethodno diplomirala na Pravnom fakultetu Univerziteta u Beogradu i položila Pravosudni ispit.\nDugi niz godina bavi se ljudskim pravima i zabranom diskriminacije, a uže specijalnosti su joj prava žena, djece i osoba sa invaliditetom. Autorica je brojnih radova, publikacija i istraživanja u oblasti antidiskriminacionog prava i ljudskih prava društveno marginalizovanih grupa.\nZaposlena je kao pomoćnica Povjerenice za zaštitu ravnopravnosti Republike Srbije od 2010. godine, prethodno je radila u instituciji Zaštitnika građana Republike Srbije, a ima i bogato iskustvo u radu u civilnom sektoru.\nOd 2013. godine je članica Izvršnog odbora Equinet – Evropske mreže tijela za ravnopravnost.


Miš dobijen iz matične ćelije odrasle jedinke\nD. V. 17. novembra 2009. 00:00\nEksperiment kineskih naučnika pokazao je da se matične ćelije mogu dobiti i iz ćelija odrasle jedinke, a ne samo iz ćelija embriona, kao što se to dosad smatralo. Kineski naučnici klonirali su miševe iz ćelija kože odraslog miša, i to tako što su ćelije reprogramirane da se pretvore u ćelije s više mogućnosti upotrebe, slično ćelijama embriona. Ovaj uspeh kineskih naučnika je izuzetno važan korak u istraživanju matičnih ćelija i mogućnosti reprodukcije.\nOvi rezultati su prvi dokaz da je moguće da se tkivo, odnosno ćelije odrasle jedinke, razvije u čitav niz različitih vrsta ćelija, što je veoma slično matičnim ćelijama embriona. Kad bi se ova tehnika primenila na ljude, mogla bi se dobiti neograničena zaliha matičnih ćelija neke osobe, pa bi se tako mogle lečiti teške bolesti, kao što su Parkinsonova, paraliza, dijabetes i slične. Prvi miš koji je došao na svet u kineskoj laboratoriji, a "začet" je ovom metodom, zove se Sićušni ili Xiao Xiao, na mandarinskom.\nKorak napred u ovakvom postupku je činjenica da se matične ćelije ne moraju dobiti iz matičnih ćelija embriona, nego i iz ćelija odrasle jedinke. To će biti odgovor na etičke prigovore onih koji se bune protiv istraživanja matičnih ćelija, a moglo bi da reši i nedostatak ljudskih jajašaca i embriona za proizvodnju matičnih ćelija.\nĆelije koje su upotrebljene u ovom istraživanju ranije su pokazale sposobnost pretvaranja u različite ćelije, poput krvnih, ćelija kože i mišića. Ali, poslednji test je pokazao da se mogu pretvoriti i u živo biće. Ovim eksperimentom svetlost dana ugledalo ukupno 27 miševa, a oni su od završetka eksperimenta na svet doneli ukupno oko 200 potomaka, koji su se zatim dalje razmnožavali. Kod većine miševa nije bilo nikakvih zdravstvenih problema.


Aleksinac Jeftino Prenociste - Naši krajevi - Klub putnika\nAleksinac Jeftino Prenociste\nStarted by KillMonday, October 19, 2020\nProsle godine mi je jedan drugar iz Pozege dao broj telefona jedne kafane tamo gde moze da se prenoci za sitne pare, tada je kostalo 500 dinara. Ne secam se imena ali se secam da sam pokusao da izguglam taj objekat kao prenociste google mi nije dao nikakve rezultate. Ja sam ih nazvao na telefon ljudi su mi potvrdili tu cenu. Sobzirom da ih google nije nasao kao prenociste i da su toliko jeftini kapiram da verovatno nisu registrovani kao hostel/apartman vec to rade privatno da ne kazem na crno.\nE sad pitanje za iskusne, posto bih hteo da odem jednom (sledeceg meseca) za Aleksinac da posetim i fotografisem napustene Aleksinacke rudnike da li mozda neko zna neko mesto poput ovog gore pomenutog gde bih mogao da prenocim.\nA šta fali pomenutoj kafani? To što nije registrovana kao apartman? 😂\nEvo da ti odgovorim kao neko ko je svojevremeno obilazio mala mesta po Srbiji i spavao po jeftinim privatnim smeštajima. Ako hoćeš registrovan smeštaj ukucaj Aleksinac na booking.com, pa izaberi. A ako hoćeš da platiš 300-600 dinara sedi u auto, odi tamo, pa na licu mesta pitaj gde se može prenoćiti. Nekad to bude kafana, nekad privatna kuća, nekad samo soba u zajedničkom domaćinstvu.\nAli ako hoćeš da bude i 500 din i da bude registrovano kao apartman/hotel, e to onda malo teže.\nU svakom slučaju ti je najbolje otići i direktno se raspitati na terenu. Nekad baš dobar dil može da se sklopi sa lokalcima, tipa i klopu da uključe u cenu i sl. Neće imati obeležen izlaz za slučaj opasnosti i možda nećeš moći da ostaviš svoju ocenu na netu posle, ali ne mora da znači da će biti loše.\nUvek traži da pogledaš sobu i kupatilo pre plaćanja i to je to. 😊\nmislim da si me pogresno shvatio\nuopste mi ne smeta da spavam u kafani... sobzirom da to i trazim, da bude jeftino, to sto nije registrovano sam pomenuo jer ne mogu lako da nadjem "Neregistrovani smestaj" jer takav smestaj sigurno nema na booking.com\nZnaci trazim bilo sta a da je jeftino Registrovano/Neregistrovano nije bitno, ali jeftinije "Ne registrovane" objekte poput navedene kafane je nemoguce naci na internetu.\nZaista nemam vremena da se raspitujem sobzirom da idem da fotografisem napusteni Aleksinacki rudnik, ja dok naletim nekog ko zna, dok nadjem lokaciju itd...\nZato sam ovde pokrenuo temu,zeleo sam iskusni da mi nesto kazu. Jedino mozda jos da pogledam na kauc surfingu :D\nJa sam ti objasnio već kako ćeš naći jeftin smeštaj u takvom mestu. Garantujem ti da ako ga potražiš radnim danom posle podne, naćićeš ga za manje od pola sata. Kafane i frizerski saloni po centru su mesta gde se ljudi okupljaju i sigurno neko zna nekoga ko ima praznu sobu, ako ne i ceo sprat viška da ti izda.\nAko si baš zapeo da to završiš preko neta, potraži na FB neku aleksinačku grupu, pa se tamo raspitaj, ali moj ti je savet opet da na licu mesta to potražiš. Iznenadićeš se kako stara dobra, direktna verbalna komunikacija i dalje nudi rešenja za takve probleme.\nBtw, CS je pukao, krenuli su da naplaćuju servis pre par meseci, masa ljudi je napustila sajt i okrenula se drugim platformama.


ПУТИН БРИТАНЦИМА: Ако мислите да су исламисти срушили авион, дајте доказе\nPUTIN BRITANCIMA: Ako mislite da su islamisti srušili avion, dajte dokaze\nDmitrij Peskov, portparol Kremlja, kaže da se Rusija nada da će „bilo ko“ ko poseduje „bilo kakve ozbiljne podatke“ o tome da je Islamska država srušila ruski avion iznad Egipta u subotu, „proslediti te podatke istrazi“. Tako je Vladimir Putin, ruski predsednik, reagovao na stav britanske vlade da su islamisti mogući uzročnik rušenja aviona i odluku Londona da obustavi sve letove u i iz egipatskog letovališta Šarm el Šeik.\n– Rekli smo već i reći ćemo ponovo: bilo koje verzije koje se tiču incidenta i uzroka (pada aviona) mogu da dođu samo iz istrage. Mi do sada nismo čuli nijednu izjavu istražitelja. Bilo koje druge izjave su ili nepotvrđene informacije ili neka vrsta spekulacije – naveo je Putinov portparol.\nAvion „erbas 321“ ruske kompanije „Kogalimavija“ srušio se u subotu na Sinajskom poluostrvu, nedugo nakon što je poleteo iz egipatskog letovališta Šarm el Šeika za Sankt Peterburg, pri čemu je stradalo svih 224 putnika i članova posade.\nBritanski i američki obaveštajci izneli su procenu da je u ruskom avionu iznad Sinaja bila bomba. U međuvremenu je smenjen prvi čovek aerodroma u egipatskom letovalištu, Amerikanci tvrde da je aerodrom u Šarm el Šeiku poznat po slabom obezbeđenju i da su potencijalni napadači moogli da imaju pomoć iznutra.\nI pored tih informacija, egipatske vlasti kategorično poručuju da rušenje ruskog aviona na Sinaju „nije bilo teroristički čin“, odbacujući američke i britanske o tome da je Islamska država postavila bombu u letelicu.\nEgipatska filijala Islamske države odbacila je danas u novoj audio poruci svaku sumnju da je odgovorna za rušenje ruskog putničkog aviona iznad egipatskog poluostrva Sinaj. Džihadisti su najavili da će saopštiti svetu kako su oborili avion kad procene da je za to došlo vreme, preneo je Rojters.\nBritanija je saopštila da postoji velika mogućnost da grupa povezana sa ekstremističkom Islamskom državom stoji iza bombaškog napada na avion ruskog avioprevoznika „Kogalimavija“ u kojoj je poginulo 224 putnika i članova posade.\nNa pitanje da li misli da iza tragedije stoje ektremisti Islamske države, britanski šef diplomatije Filip Hamond je rekao da je ogranak ove organizacije za Sinaj preuzeo odgovornost za obaranje ruskog aviona.\n– Razmotrili smo kompletnu situaciju, uključujući tu tvrdnju, ali naravno i druge informacije i zaključili da postoji značajna mogućnost (da je tako) – rekao je Hamond televiziji „Skaj“.\nRuska aviokompanija „Metrodžet“ suspendovala je sve letove avionima A321 evropskog „Erbasa“ nakon nesreće aviona tog tipa na Sinaju tokom leta od egipatskog letovališta, saopštila je danas ruska Federalna agencija za transport.\nU međuvremenu, holandske vlasti suspendovale su sve letove holandskih avio-prevoznika na liniji ka egipatskom odmaralištu Šarm el Šeik i zabranile kompanijama da lete iznad Sinajskog poluostrva bar do nedelje, 8. novembra.


Novi Sad: Građani nemaju pristup lokalnim institucijama - Dijalog.net\nNaslovna Civilno društvo Novi Sad: Građani nemaju pristup lokalnim institucijama\nPostavljeno 29. June 2018.\nNovi Sad, 29. jun 2018. – Grupa za konceptualnu politiku Novog Sada ocenila je večeras da građani u Novom Sadu nemaju pristup institucijama lokalne samouprave u smislu učešća u donošenju odluka, a da Saveti mesnih zajednica ne sazivaju Zborove koje iniciraju sami građani, ili sprečavaju njihovo održavanje.\nKako je rečeno na tribini Grupe za konceptualnu politiku, nekoliko lokalnih građanskih inicijativa u Novom Sadu pokušale su da u dijalogu sa institucijama rešavaju probleme, poput nezadovoljstva smanjenjem broja zelenih površina, ali su ih nadležni ignorisali.\n“Ćutanje uprave, ignorisanje zahteva građana i zastrašivanje, jedini su način komunikacije vlasti sa građanima i udruženjima”, rekla je na tribini članica grupe Branka Ćurčić.\nKao je objasnila, ovakav odnos institucija, koje bi trebalo da se bave upravo problemima građana i da rade u njihovom interesu”, ohrabruju ljude na samoorganizovanje” i samostalnu borbu.\nKourednik biltena “Stanar” i član Inicijative “Ne damo livadicu” Ozren Lazić, rekao je da je ta inicijativa pokušala na više načina da ostvari svoja prava, poput organizovanja Zbora građana u mesnoj zajednici Žitni trg u Novom Sadu, te da su skupili i potpise za sazivanje Zbora, predate 9. maja, ali se nadležni nisu oglasili.\nIncijativa “Ne damo livadicu” organizovana je zbog “odbrane” jedine preostale zelene površine u delu grada Rotkvarija, a kako je objasnio Lazić detaljni plan regulacije tog dela Novog sada predviđa da na tom mestu bude izgrađen osmospratni objekat.\n“Iako je po zakonu rok za sazivanje Zbora građana mesec dana, mi do danas nismo dobili nikakav odgovor niti se mesna zajednica oglasila”, ispričao je Lazić, i dodao da članovima inicijative nije pomogao ni sastanak sa predsednikom Skupštine grada Novog Sada.\nPrema njegovim rečima, mesna zajednica je sama trebalo da obavesti ljude o spornom planu detaljne regulacije, da “okupi komšije” i sa njima pre svega razgovara o planovima, a ne da zatvara vrata onda kada su joj se građani sami obratili nakon što su za planove saznali iz medija.\n“To su susreti sa institucionalnim zidovima“, ocenio je Lazić.\nZoran Gajić iz Grupe za konceptualnu politiku Novog Sada, upozorio je da Zakon o lokalnoj samoupravi garantuje građanima sazivanje Zborova, te da je dužnost predsednika Skupštine grada ili opštine da to učini, ako izostane reakcija.\n“Ukoliko Zbor nije sazvan, sledi smena Saveta mesne zajednice, bez obzira na izbore koje potom slede”, objasnio je Gajić, navodeći da građane ne treba da zanimaju “izborne kampanje”, već obezbeđivanje i ostvarivanje njihovih prava.\nGrupa za konceptualnu politiku objavila je i na tribini predstavila i novo izdanje biltena “Stanar”, koji je posvećen motivisanju građana za uključivanje u procese upravljanja, odlučivanja i udruživanja u lokalnim i mesnim zajednicama.\nBilten je štampan u 25.000 primeraka, a aktivisti su pozvali građane da im se jave, nakon čega će oni organizovati podelu biltena ispred njihovih mesnih zajednica. Primerci biltena dostupni su i u Omladinskom centru CK 13 u Novom Sadu, prenosi Autonomija.\nOznakelokalna samoupravaOCDtribinavladavina prava\nPrethodno Od bugarskog do austrijskog predsedavanja EU: Prioriteti, dinamika pregovora i pokloni\nSledeće Završen 7. Beogradski festival evropske književnosti\nTop Tags mediji OCD Evropska komisija Civilno društvo istraživanje Evropska unija Društvo Vlada Republike Srbije vladavina prava ljudska prava mladi Srbija i Evropska unija evropske integracije konkurs lokalna samouprava


Sajber bezbednost na putovanju: ono što treba zapamtiti Sajber bezbednost na putovanju: ono što treba zapamtiti – Personal magazin\nNa poslovnom putu, a naročito na odmoru, veoma je lako da predvidite bezbednosne mere koje instiktivno preduzimate kada ste kod kuće. Eksperti iz kompanije Kaspersky Lab vas savetuju o koracima…\nKoristite virtuelnu privatnu mrežu (VPN) kada se konektujete na internet, i obavezno isključite wireless usluge i mrežne konekcije kada niste povezani na VPN kako biste sprečili neovlašćen pristup. Veb sajtovi i i-mejl usluge koje koriste http i prikazuju sliku zaključanog katanca na vašem pretraživaču automatski kodiraju vaše podatke. Međutim, prilikom korišćenja javne mreže. mnogo je bezbednije da bude kodiran sav saobraćaj koji odlazi i dolazi do vašeg računara tako što će se koristiti VPN. Mnoge kompanije imaju svoje korporativne virtuelne privatne mreže, a takođe jednostavno možete da se pretplatite na VPN uslugu (kao što jeBlack Logic, HotSpotVPN,Proxpn ili StreamVia) za kraći period ili na godišnjem nivou.\nSajber bezbednost na putovanju: ono što treba zapamtiti was last modified: May 4th, 2015 by Redakcija


Izvor: Vesti-online.com, 27.Nov.2018, 01:55\nAustrijski vicekancelar Hajnc-Kristijan Štrahe razgovarao je u petak uveče sa predstavnicima srpske zajednice, na druženju u organizaciji poslanika u bečkom parlamentu Nemanje Damnjanovića i Ilije Tufegdžića, člana Predsedništva Slobodarske privrede. U programu koji je priređen učestvovali su Jelena Davidović na harmonici, SKC "Stevan Mokranjac", Negro bend i Danijel Đurić i Ružica Damnjanović Mimi.\nDamnjanović i Tufegdžić okupili su u "Markovoj kolibi" više >> Pročitaj celu vest na sajtu Vesti-online.com << od 200 Srba iz svih sfera života, a Štrahe je iskoristio priliku da prisutnima objasni svoje stavove o Kosovu i naglasio da smatra da bi Austrija trebalo da predloži mirovnu konferenciju za rešavanje pitanja Kosova i ponovio svoju podršku ideji razmene teritorija.\nŠtrahe je, na susretu sa predstavnicima srpske zajednice u Austriji pod motom "Zajedno za bolju budućnost", ocenio da se problem Kosova mora rešiti, jer sprečava put Beograda i Prištine u EU, a ujedno negativno utiče i na stabilnost i mir u regionu.\n- Bez rešenja tog problema nema ni prijema u EU - ponovio je mnogo puta ponavljan stav Beča i Brisela.\nUveren je da je inicijativa razmene teritorija, o kojoj su govorili predsednik Srbije Aleksandar Vučić i Hašim Tači jedini način da se konačno preseče Gordijev čvor.\nOn je kazao da bi Austrija, zemlja poznata kao posrednik u rešavanju konflikata, trebalo da predloži održavanje mirovne konferencije za rešenje kosovskog pitanja.\n- Austrijski kancelar Sebastijan Kurc, koji ima odlične kontakte sa Prištinom trebalo bi tamo da izvrši svoj uticaj, a ja, koji zastupam interese Srba, učinio bih to u Beogradu - rekao je Štrahe.\nOn je pred prisutnim Srbima, kritikovao reakciju Prištine na odbijanje prijema u Interpol i objasnio da nije bio za članstvo Kosova u toj organizaciji, ali da je ipak prihvatio da Beč glasa za članstvo jer je na tome insistirao kancelar Kurc. Drugi razlog, kako je rekao, je to što su eksperti objasnili da je to neophodno za uspešniju borbu protiv međunarodnog kriminala. Kazao je i da je bio uveren da Kosovo neće moći da osvoji dvotrećinsku većinu koja je potrebna za prijem u Interpol.\nPoručio je da se jasno protivi prijemu Kosova u članstvo Uneska i formiranju vojske Kosova.\nŠtrahe je govorio i o dosadašnjem učniku austrijske vlade koju čine njegova Slobodarska partija i Narodna stranka.\n- U ovih 11 meseci mislim da smo dosta toga uradili za građane. Usvojili smo poresko rasterećenje, a od 1. januara svaku porodicu očekuje dodatni novac. Takođe radili smo na rasterećenju zaposlenih, najpre ukidanjem obaveznog osiguranja na nezaposlenost - objasnio je on.\nPodsetio je da je dogovoreno i povećanje penzija, te najavio da će uskoro uslediti i nove mere koje sve imaju za cilj da se ponovo rad isplati.\nOcenio je da je Austrija, pod "najboljim" ministrom unutrašnjih poslova u posleratnoj istoriji, Herbertom Kiklom, iz redova slobodaraca, mnogo učinila u oblasti bezbednosti, što je važno za sve građane ove zemlje.\nRekao je da se konačno proteruju svi koji nemaju legalni boravak i pre svega koji su se ogrešili o zakon.\n- To je nešto što doprinosi bezbednosti svih nas, a posebno onim migrantima koji kod nas žive legalno - uveren je Štrahe.


BiH iz IPA 2 očekuje 54 miliona eura, vlasti trebaju ponuditi prioritete – Magazin Plus\nHome/BiH iz IPA 2 očekuje 54 miliona eura, vlasti trebaju ponuditi prioritete\nU okviru fondova IPA 2 BiH bi mogla dobiti 54 miliona eura. Predstavnici Evropske unije očekuju od vlada da ponude prioritete za ovu godinu koje je moguće ostvariti bez uspostavljenog mehanizma koordinacije.\nNa zajedničkom sastanku predstavnika EU i BiH, načelno je dogovoren nacrt projekata za 2014. godinu, koji će biti finansirani iz fondava Unije IPA2. O prioritetima će u narednim danima opširnije razgovarati entitetske vlade i Vijeće ministara. Uglavnom se radi o ekonomskim i socijalnim projektima, koje je moguće ostvariti bez uspostavljenog mehanizma koordinacije.\nPrioriteti za finansiranje iz fondova IPA 2, koje je predložila Evropska komisija putem Direkcije za evropske integracije, podijeljeni su u nekoliko različitih sektora. “Fokusirani su na četiri oblasti: demokratija i javna uprava kao prva oblast, druga konkurentnost, treća vladavnina prava i četvrta oblast koja se tiče obrazovanja i zapošljavanja”, istakao je premijer FBiH Nermin Nikšić.\nKonačna verzija dokumenta projekata za period 2014–2017. godina s prioritetima bit će formirana u narednih nekoliko sedmica nakon unutrašnjih konsultacija entitetskih vlada i Vijeća ministara. “Vlada RS-a i sva ministarstva iz svog domena treba da prouče ovaj dokument kako bismo došli do neke konačne verzije s obzirom na to da je sada u pitanju samo nacrt. Prioritete, u načelu, podržavamo”, kazala je premijerka RS-a Željka Cvijanović.\nNajveća prepreka na putu ka realizaciji osmišljenih projekata je neuspostavljen mehanizam koordinacije. Entitetski premijeri stava su da svi nivoi vlasti trebaju učestvovati u realizaciji mehanizma, a Evropska unija podsjeća da bez toga nema napretka, a dugornočno ni evropskih fondova.\n“Jasno je da mehanizam koordinacije na kraju mora biti uspostavljen. Ne možemo čekati da se taj mehanizam uspostavi. Mi nastavljamo raditi. Radne grupe nastavile su da se bave tim pitanjem i nakon posjete Štefana Filea”, poručio je Peter Sorensen, šef Delegacije EU-a u BiH.\nU okviru fondova IPA 2 BiH mogla bi imati na raspolaganju 54 miliona eura.


Mart 26, 2018 April 28, 2018 ŽURNAL\nKako sazanjemo, sve više informacija do nas stiže kad je reč o najnovijoj krizi na severu Kosova. Iako sve ove tvrdnje ne možemo sa sigurnošću da dokažemo ( za sada) trebali biste obratiti pažnju na neke stvari.\nNaime srpska strana spremna je da indirektno prizna nezavisnost Kosova ali je albanska strana sada u obavezi da stvori Zajednicu Srpskih Opština kako bi i Srbi sa Kosova donekle bili zadovoljni.\nKako bi se sa ovakvog čina skrenula pažnja i dramatizovala situacija, postoje informacije da su Vučić i Hašim Tači dogovorili veštačku krizu kako bi i jedni i drugi dobili političke poene. Kako su pojedini mediji ranije pisali Tači i Vučić su se sastali u Njujorku.\nDalje, kosovska policija i specijalci blokirali su sve puteve, punktove i prilaze Mitrovici još jutros ali je nekim čudom Đurić prošao sve barikade i uspešno došao u grad zajedno sa Selakovićem.\nU jednom trenutku Selaković je (znajući verovatno da je sve režirano) odlučio da ode od Đurića, a kako je RTS u tom trenutku preneo niko nije znao gde je. Pretpostavlja se da su ga pustili albanski policajci kako bi scenario mogao da se odvija po planu. Dakle, neposredno pre upada specijalaca Selaković je nestao!\nOkupljeni građani u sali u Mitrovici počeli su da kače po fejsbuku informacije da je Đurić bio celo vreme smiren te da je neprestano gledao u sat (kao da je čekao upad nekoga). Gle čuda, upali su i to specijalci koji su ga i uhapsili.\nIzašao je i zanimljiv snimak na televiziji N1 na kojem se vidi kako albanski specijalac gura sa strane sprskog političara (koji je povezan sa Albancama) a potom bacaju suzavce na civile. Dakle albanski specijalac je gurnuo po strani našeg političara i spasio ga od suzavca ali su deblji kraj izvukli građani!\nUjedno iz minuta u minut stižu reakcije građana na društvenim mrežama gde se takođe tvrdi da je reč o režiji i lažnoj krizi. Ujedno stigla je informacija da je nakon razgovora Vučića i Putina, Marko Đurić pušten na slobodu i trenutno je na putu ka Srbiji.\nNaravno treba uvek ostaviti prostora za mogućnost da sve ipak nije deo režije i da ogroman deo javnosti uključujući i dobar deo medija ipak ima zluradne misli.


Akcija za povećanje bezbednosti motociklista u saobraćaju – Podrinske\nAkcija za povećanje bezbednosti motociklista u saobraćaju\nSimbolično u „pet do dvanaest“ u subotu je otvorena motociklistička sezona u celoj Srbiji. Na Trgu šabačkih žrtava preko 200 bajkera iz Šapca i drugih gradova zvukom moćnih mašina skrenulo je pažnju ostalih učesnika u saobraćaju na njihovo prisustvo na drumovima.\nUjedno je organizovana akcija „Nosi kacigu“ namenjena motociklistima sa ciljem povećanja upotrebe zaštitne kacige i vožnje motocikala prilagođenom brzinom u okviru koje su podeljeni priručnici za bezbednu vožnju.\nSavet za koordinaciju poslova bezbednosti saobraćaja na teritoriji grada Šapca u saradnji sa moto klubovima „Čivija“ i „Batana“ organizovao je ovu akciju da ukaže na važnost korišćenja opreme u skladu sa saobraćajnim propisima kao prvi korak ka bezbednosti.\nPredsednik Skupštine grada Šapca i Saveta za koordinaciju poslova bezbednosti saobraćaja Nemanja Pajić istakao je značaj prepoznavanja odgovornosti svih učesnika u saobraćaju, a ovakva okupljanja kao najbolju priliku za poruke koje se tog dana prenose. Odgovorna vožnja motora, sa svom potrebnom opremom doprinosi ličnoj i opštoj bezbednosti, poruka je akcije. Pajić je poželeo da u ovakvom raspoloženju dočekamo i kraj sezone bez saobraćajnih nezgoda i smrtnih ishoda.\nNa Trgu je organizovan i koncert uz prisustvo velikog broja učesnika, a među posetiocima je bio i veliki broj mališana.


Kandidat za mesto nemačkog kancelara: Ukinuti antiruske sankcije EU\nKandidat za mesto nemačkog kancelara: „Severni tok 2“ nije đavolja rabota\nPrema njegovim rečima, drama oko „Severnog toka 2“ bliži se kraju.„Ne mislim da može mnogo da se odugovlači sa puštanjem u rad gasovoda. Uveren sam da će čak i protivnici shvatiti da, čim počne transportovanje gasa u Nemačku, ovaj gasovod nije đavolja rabota, već razuman doprinos energetskoj bezbednosti Nemačke i Evrope“, dodao je Ernst.Istovremeno, poslanik Bundestaga iz „Levice“ Andrej Hunko, koji je učestvovao u brojnim akcijama dopremanja humanitarne pomoći Donbasu, kaže da se nada da će nova federalna vlada nastaviti da gleda na Minske sporazume kao na vodič u rešavanju konflikta na istoku Ukrajine.Zabrinut sam što američka vlada odaje utisak da odbacuje Minske sporazume, izjavio je Hunko.Izbori u Nemačkoj: Tri kandidata za mesto kancelaraU Nemačkoj se danas održavaju parlamentarni izbori čiji se ishod smatra krajnje neizvesnim, a sigurno je jedino da Angela Merkel, posle 16 godina, neće više biti kancelarka. U igri za mogućeg novog kancelara su tri potencijalna kandidata.Konzervativna Hrišćansko-demokratska unija (CDU) Merkelove, vodila je Nemačku u prethodna četiri mandata, ali poslednja istraživanja javnog mnjenja pokazuju da bi sada mogle da pobede stranke levog centra.Nemci ne biraju direktno šefa vlade već glasaju za poslanike koji će u Bundestagu izabrati novog kancelara - naslednika Angele Merkel. To bi mogao biti kandidat demohrišćana Armin Lašet, socijaldemokrata Olaf Šolc ili lider Zelenih Analena Berbok.\nsvet, rusija, levica (nemačka), bundestag, sankcije rusiji, severni tok 2, svet – politika\nUkidanje sankcija EU protiv Rusije, implementacija Minskih sporazuma u cilju rešavanja ukrajinskog problema, produbljivanje ekonomske saradnje sa Moskvom trebalo bi da postanu centralne teme u novoj istočnoj politici buduće vlade Nemačke, smatraju političari nemačke stranke „Levica“.\n„Većina koraka, zahvaljujući kojim mogu da budu poboljšani odnosi sa Rusijom, trebalo bi da bude preduzeta na nivou EU. Na primer, ukidanje sankcija Rusiji ili širenje i pooštravanje mera uz pomoć kojih Evropska unija može da se zaštiti od sankcionih pretnji koje protivreče međunarodnom pravu (reč je o američkim pretnjama da će uvesti sankcije protiv 'Severnog toka 2'). Ovde vidim dobar pravac koji bi federalna vlada trebalo da usvoji i učvrsti“, izjavio je šef Odbora Bundestaga za ekonomiju i energetiku Klaus Ernst.\nPrema njegovim rečima, drama oko „Severnog toka 2“ bliži se kraju.\n„Ne mislim da može mnogo da se odugovlači sa puštanjem u rad gasovoda. Uveren sam da će čak i protivnici shvatiti da, čim počne transportovanje gasa u Nemačku, ovaj gasovod nije đavolja rabota, već razuman doprinos energetskoj bezbednosti Nemačke i Evrope“, dodao je Ernst.\nIstovremeno, poslanik Bundestaga iz „Levice“ Andrej Hunko, koji je učestvovao u brojnim akcijama dopremanja humanitarne pomoći Donbasu, kaže da se nada da će nova federalna vlada nastaviti da gleda na Minske sporazume kao na vodič u rešavanju konflikta na istoku Ukrajine.\nZabrinut sam što američka vlada odaje utisak da odbacuje Minske sporazume, izjavio je Hunko.\nPrema njegovim rečima, sankciona politika EU prema Rusiji trebalo bi da bude ukinuta, kao i „vojna aktivnost NATO-a na ruskim granicama, uključujući i aktivnost nemačkog Bundesvera“.\nNemci ne biraju direktno šefa vlade već glasaju za poslanike koji će u Bundestagu izabrati novog kancelara - naslednika Angele Merkel. To bi mogao biti kandidat demohrišćana Armin Lašet, socijaldemokrata Olaf Šolc ili lider Zelenih Analena Berbok.\nUoči izbora u Nemačkoj: Velika podrška za „Severni tok 2“\n24 Septembar, 10:33


Uručeni sertifikati za uspešno usvajanje znanja i veština potrebnih za zapošljavanje – NOVA NAŠA REČ\nKorisnicima i budućim implementatorima inovativnog modela preduzetničkog zapošljavanja mladih ”Aktivator” iz Leskovca i četiri opštine Jablaničkog okruga, uručeni su sertifikati o uspešno usvojenim znanjima i veštinama. Ono što je još važnije jeste dostignuće da se\npodrška mladima ubuduće obezbeđuje institucionalno, a ne projektno.\nPreduzetničke radionice i stručna praksa kod potvrđenih poslodavaca, od srednjoškolaca su stvorile buduće mlade biznismene, koji će prelazak iz sveta obrazovanja u svet rada dočekati spremno i bez straha, jer su savladali osnovne postulate samostalnog privređivanja.\nSertifikati, kojima se to potvrđuje su satisfakcija za uložen trud, ali je važnije lično zadovoljstvo činjenicom da, pred polazak u život, već imaju jasne planove i ambicije. Model ”Aktivator”, međutim, obezbedio je nešto što će moći da koriste svi njihovi vršnjaci:\n– Za mene je ovo velika prekretnica i trenutak, kada će multisektorsko partnesrvo zaista pokazati sve svoje kapacitete. Ovo je momenat kada prestaje ad-hock ili projektna i počinje kountinuirana podrška budućim mladim preduzetnicima. Sada se uključuju lokalne samouprave i to je najveći benefit modela ”Aktivator”. U poslednjem ciklusu imali smo transfer znanja sa mentora na polaznike radionica, odnosno iskustveno učenje tokom stručne prakse, – kaže generalni sekretar EPUS-a Leskovac, Suzana Dimitrijević.\nPriznajući da je, pri pokretanju projekta pre sedam godina i sam bio nepoverljiv prema modelu ”Aktivator”, direktor Regionalne privredne komore Jablaničkog i Pčinjskog okruga, Goran Jović, dodaje da ga je vreme demantovalo i izražava zadovoljstvo što je grad Leskovac pionir u primeni ovakvog načina podrške mladim budućim preduzetnicima. On je najavio da će u prvom kvartalu naredne godine, Privredna komora Srbije će u svim gradovima i većim opštinama otvoriti preduzetničke kancelarije, što je još jedan od doprinosa razvoju te inicijative.\nProjekat ”Multisektorsko partnerstvo za mlade” finansiraju Švajcarska agencija za razvoj i saradnju i opštine Vlasotince, Lebane, Bojnik i Medveđa, uz ekspertsku podršku DIPRU tima Vlade Srbije. U njegovoj realizaciji Evropski pokret u Srbiji, sarađivao je sa Privrednom komorom Leskovac i tehničkim školama u pomenutim lokalnim samoupravama, odakle dolaze polaznici i mentori.


Jusuf Arifagić NAJMENADŽER u 2015. godini\n0 15 Decembra, 2015 22:33\nU utorak, 8. decembra, u Banjoj Luci su Regionalna agencija za izbor i promociju najuspješnijih poslovnih ljudi i kompanija Bosne i Hercegovine, jugoistočne i srednje Evrope, Evropsko udruženje menadžera i časopis EUROMANAGER proglasili najmenadžere i najkompanije Bosne i Hercegovine za 2015. godinu.\nBilo je to tridesettreće uručenje visokih nagrada najuspješnijim menadžerima i kompanijama iz biznisa, ali i iz ostalih područja djelovanja u Bosni i Hercegovini, uz prisustvo oko 400 zvanica – menadžera, naučnih, javnih i političkih ličnosti iz Bosne i Hercegovine i okruženja.\nDirektor kompanije Arifagić Investement, Jusuf Arifagić, proglašen je za najmenadžera u kategoriji velikog i srednjeg biznisa, a kompanija Arifagić Investment za najuspješniju kompaniju u istoj kategoriji.\nZa ovu prestižnu nagradu ove godine je nominovano oko 2.000 menadžera i kompanija iz svih privrednih oblasti, a priznanje je dobilo njih dvadesetjedno.\nUručeno je i petnaestak „Specijalnih nagrada“, ljudima koji nisu direktno u biznisu, ali imaju značajan utjecaj na stvaranje ambijenta za biznis. To su nagrade „Najministar“, „Najgradonačelnik“, te nagrade najboljima u oblasti nauke, informisanja, sporta i kulture.\nU predivnoj dvorani Banskih Dvora u Banjoj Luci, u 18.00 sati je 08.12.2015. počela veličanstvena Ceremonija dodjele priznanja najboljim menadžerima Bosne i Hercegovine za 2015.\nUjutro je u 10.00 sati održana Konferencija na temu: BiH – kuda i kako dalje, a u njoj je uzelo učešća više od stotinu renomiranih ekonomista i privrednika.\nSamoj Manifestaciji je prisustvovao takođe impresivan broj zvanica, a kao i obično, otvorio je g. Pane Škrbić, predsjednik Organizacionog Odbora\nNagrade najuspješnijim menadžerima svrstane su u tri grupacije – kategorije: mali, srednji i veliki biznis u Bosni i Hercegovini, a u ukupnom broju priznanja zastupljene su različite privredne grane (industrija, stočarstvo, proizvodnja piva, proizvodnja uglja, tekstilna industrija).\nPriznanja „Najmenadžer Bosne i Hercegovine“ uručena su ljudima koji su u 2015. godini uspješno „kormilarili“ svojim kompanijama, što je dovelo do boljih rezultata u svim segmentima rada njihovih kompanija.\nMessi i Ronaldo svoje milione duguju siromašnom Belgijancu\nOsnovni sud u Kotor-Varoši: Bošnjačka djeca nemaju pravo na nacionalnu grupu predmeta\nDoktor pojasnio zašto je respirator “posljednja opcija”\nVraća se lijepo vrijeme\nSjećanje na zločin u Sasini ne blijedi\nSjećanje na Fahru\nVažna pobjeda Rudara za vrh tabele


STARAC PREŽIVEO HOROR: U napadu dva boksera ostao bez nosa - JUZNIBANAT.RS\nSTARAC PREŽIVEO HOROR: U napadu dva boksera ostao bez nosa\nLazarevčanin S.S. (78), teško povređen u napadu dva rasna psa u Ubu, još uvek se nalazi na intezivnoj nezi Opšte bolnice u Valjevu. Nesrećni...\nUŽAS: Ženu ubio žaračem, seo u kola, udario u autobus i poginuo na licu mesta?\nIncident se dogodio u ponedeljak popodne u Ubu, u ulici Norveških interniraca, ispred kapije domaćinstva vlasnika dva „boksera“ koji su izujedali S.S.\n– Čoveka, zbog njegovog stanja, nije bilo moguće saslušati, tako da se i dalje ispituju okolnosti. Izvesno je da su „bokseri“ bili u dvorištu u trenutku približavanja S.S. tom domaćinstvu. Međutim, istražuje se da li se dvorišna kapija sama otvorila posle čega su psi napali čoveka, da li ju je on otvorio ili neko drugi – kaže izvor „Blica“ iz istrage, dodajući da su uviđaj obavili pripadnici policije i ubskog tužilaštva.\nAUTOMOBILOM NALETEO NA ŽENU: Lekari se BORE ZA NJEN ŽIVOT\nS.S. je odmah posle napada „boksera“ prebačen u valjevski Urgentni centar, operativno je zbrinut zbog desetina ujeda.


Tesla nišani četvrt miliona prodatih vozila u 2018. godini - Auto Republika\nTesla nišani četvrt miliona prodatih vozila u 2018. godini\n31/10/2018 - 10:05\nZaključno sa septembrom do kupaca je stiglo 154.540 automobila sa „Tesla“ značkom.\nDakle, značajno bolji rezultat od onog iz prethodne godine, a rukovodstvo kompanije nada se da bi do kraja godine mogli da prodaju još 100.000 automobila, s tim da bi najveći teret ovog cilja trebalo da podnese Model 3. Ukoliko prodaja Modela 3 bude bila na nivou od 6.000 na nedeljnom nivou, Amerikanci veruju da će lako stići do zadate cifre.\nTesla predviđa i da će do kraja godine prodati ukupno oko 100.000 primeka Modela S i Y, što ističu kao specijalan uspeh. Jasno je da se veći obim proizvodnje i samim tim i veći uspeh očekuje od Modela 3.\nUkoliko se proizvodnja nastavi na nivou na kojem se trenutno odvija, čelnici Tesle predviđaju da će naredne godine proizvesti više od pola miliona vozila. Ipak, ukoliko do toga i dođe za očekivati je da Teslin pogon u Frimontu u Kaliforniji neće moći sam dugo da iznese teret proizvodnje, već da je neminovno otvaranje i drugih fabrika.\ntags: električni automobili tesla Tesla Model 3\nprevious Renault udvostručava proizvodnju u Dacijinoj fabrici u Maroku\nnext Ford će preuzeti Volkswagenovu platformu za električne automobile?\nRazvojni centri kao najstrože čuvana tajna automobilskih proizvođača\n29/06/2020 - 08:34\nDa li SUV trend uopšte ima smisla?\n11/08/2018 - 07:59\nKako su proizvođači „lepo“ čestitali i šta su poželeli rivalima u Novoj godini\nFrancuzi: Da li italijanski automobili zaista zaslužuju tako lošu reputaciju?\n31/08/2021 - 17:39\nNastavlja se pad proizvodnje automobila u Velikoj Britaniji\n28/11/2019 - 13:12


Završne reči u procesu četvorici zbog ubistva novinara Slavka Ćuruvije izneli bivši načelnik RDB-a Radomir Marković i advokat optuženog Miroslava Kuraka, Stevan Protić. Suđenje se nastavlja tek 7. marta\nI pored toga što se u procesu protiv četvorice optuženih za organizovanje i izvršenje ubistva novinara Slavka Ćuruvije danas očekivao kraj iznošenja završnih reči, sudsko veće je odlučilo da sasluša samo Stevana Protića, branioca Miroslava Kuraka, i prvooptuženog Radomira Markovića, te da na taj način dodatno produži ovo suđenje. Sledeće ročište, na kom će se sudu obratiti preostala dvojica optuženih, Milan Radonjić i Ratko Romić, zakazano je tek za 7. mart.\nTako će se izricanje presude približiti dvadesetoj godišnjici ubistva Ćuruvije, dok će ovo suđenje tada navršiti gotovo pune četiri godine, pošto je počelo 1. juna 2015. godine.\nPred tročlanim većem Specijalnog suda (predsedavajuća Snežana Jovanović, Vladimir Mesarović i Dragan Milošević), bivši načelnik Resora državne bezbednosti Radomir Marković rekao je da je „kompletna optužnica neozbiljna“, da je ovo suđenje političko, da predstavlja obračun sa režimom Slobodana Miloševića i RDB-om, koji se sada napada zato što se Milošević ne može osuditi.\nMarković: Legija izmanipulisan, Prpa najvažniji svedok\nOn tvrdi da nema nijednog dokaza koji njega povezuje sa ubistvom, te je završnu reč posvetio uglavnom diskreditovanju svedoka i dokaza koji ga sa Ćuruvijom povezuju (Milorad Ulemek Legija, bivši pripadnici zemunskog klana), kao i isticanju svedočenja Branke Prpe, koja je bila sa Ćuruvijom u trenutku ubistva i koja je tvrdila da je videla ubicu i dala njegov opis, koji se ne može dovesti u vezu sa Miroslavom Kurakom.\nMarković je rekao da misli da je Prpa najvažniji svedok u procesu, da je reč o veoma obrazovanoj i inteligentnoj osobi, te podsetio na njene reči da je ubicu jasno videla i da joj se njegov lik urezao u pamćenje za ceo život.\nOn smatra da nije važno to što Prpa nije imala naočare, pošto je ubicu videla sa pola metra. Njen opis, kako je rekao, odgovara pokojnom kriminalcu Luki Pejoviću, za koga smatra da postoje indicije koje ga povezuju sa ovim zločinom.\n„Ali sve i da on to nije uradio, Prpin opis ubice ne odgovara opisu Miroslava Kuraka“, naglasio je Marković, koji misli i da izjave bivšeg ministra policije Dušana Mihajlovića potvrđuju to što je Prpa rekla.\nZamenik tužioca za organizovani kriminal Milenko Mandić i zastupnici oštećenih tvrdili su u završnim rečima da Prpa nije mogla dobro da vidi ubicu, ne samo zato što su joj u trenutku zločina spale naočare već i zato što se to dogodilo posle udarca kundakom u glavu i u vreme dok je bila pod ekstremnim stresom i dok je ležala pored Ćuruvije.\nS druge strane, njeno svedočenje su kao krunsku argumentaciju za svoje tvrdnje navodili svi branioci optuženih – Vladimir Marinkov, Dušan Mašić, Zora Dobričanin Nikodinović, Stevan Protić.\nRadomir Marković je u završnoj reči rekao da, ako njega osude, porodica Ćuruvija nikada neće saznati istinu o tome ko je Slavka ubio. On tvrdi da Slobodan Milošević nije zazirao od Ćuruvije, da on nije ubijen zato što je predstavljao opasnost za njegov režim, kao što to tvrdi tužilac, već zbog navodnih kontakata sa „bezbednosno interesantnim licima“.\nMarković tvrdi da se i ovim procesom pokušava svaliti krivica na Resor državne bezbednosti, te da on pred ovim sudom ne brani sebe („ja sam već osuđen na 40 godina“) već Službu, odnosno „čast“ pripadnika RDB-a.\nCitirao je i Olivera Antića, savetnika bivšeg predsednika Srbije Tomislava Nikolića, koji je, prema njemu, rekao da će biti dovedene u pitanje evropske integracije ako ne bude suđenja za ubistvo Ćuruvije.\nMarković je podsetio i da je Prpa rekla kako Ćuruvija nije imao političkih ambicija i da se šalio kada je generalu Momčilu Perišiću (načelniku Generalštaba do 1998. godine), na njegovo pitanje da li bi podržao vojni udar protiv Slobodana Miloševića, odgovorio da bi.\nMarković se zapitao: „Ko je predstavljao veću opasnost po državu – general koji hoće da izvede vojni udar ili novinar koji bi to podržao?“\nZavršnu reč Marković je posvetio negiranju navoda iz optužnice, a posebno izjave bivšeg komandanta Jedinice za specijalne operacije Milorada Ulemeka Legije. Ulemek je, naime, izjavio kako mu je u vreme pre ubistva Ćuruvije najpre nudio da on izvrši taj zločin (Legija je rekao da tada nije direktno pomenut Ćuruvija, ali da je on to zaključio), što je komandant JSO odbio zbog obaveza na Kosovu.\nUlemek je svedočio da mu je na narednom sastanku Marković, dok su razgovarali o hapšenju nekog lica, rekao da će mu „navigatori“ za to hapšenje biti „oni Radonjini što su ubili Ćuruviju“, te da je posle toga on u holu video da se radi o Ratku Romiću i Miroslavu Kuraku.\nRadomir Marković tvrdi da ne samo da ništa od ovoga on nije rekao već i da tih sastanaka uopšte nije ni bilo, ponovivši tvrdnje svojih advokata da se načelnik RDB-a ne bavi operativnim zadacima, te da je i zato nemoguće da je on takve naredbe izdavao.\n„Ulemek je izmanipulisan da me okrivi, i to mu nije prvi put. Znam zašto je to uradio, ali neću reći, sačuvaću mu to malo dostojanstva što mu je ostalo“, rekao je Marković.\nMarković je podsetio na Ulemekovo pojavljivanje u sudnici tokom ovog procesa, tvrdeći da je tada izbegao da bude unakrsno ispitivan. On je podsetio i na to da je Ulemek rekao da je prećeno njemu i njegovoj porodici.\n„Baš bih voleo da vidim ko Legiji sme da preti“, rekao je Marković, podsećajući i da je Tužilaštvo kasnije utvrdilo da nije bilo pretnji njemu i članovima zemunskog klana.\nBivši načelnik RDB-a je podsetio kako je Ulemek pisao bivšem ministru pravde Nikoli Selakoviću, sa kojim se kasnije sreo i u Urgentnom centru, da bi istog dana istražitelji od njega uzeli izjavu u zatvoru u Zabeli, a inspektor Dragan Kecman na kraju napisao krivičnu prijavu za ubistvo Ćuruvije.\nDoveo je u pitanje i svedočenja koja su navodila da je Ulemek u diskoteci „Bombaj“ Džeja Ramadanovskog, gde su zajedno sa njim bili Aleksandar i Miloš Simović i drugi pripadnici zemunskog klana, kao i Svetlana Ceca Ražnatović, pošto su od njihovog stola otišli Miroslav Kurak i Ratko Romić, navodno rekao „zemuncima“: „Zapamtite ih, radićete ih, oni su ubili Ćuruviju“.\nKada je Legija kredibilan svedok?\nMarković je ukazao na kontradiktornosti u svedočenjima i u vezi sa ovim događajem, te je zapitao Tužilaštvo kako to da su Legija i „zemunci“ u jednom slučaju nepouzdani, izmanipulisani svedoci, a u drugom kredibilni, i predložio da se promeni tekst zakletve za svedoke pred sudom („zaklinjem se čašću da ću govoriti istinu i da ništa od onog što mi je poznato neću prećutati“), rekavši da su za njih pojmovi časti i istine veoma rastegljivi.\nMarković je podsetio i na izjavu pokojnog pripadnika zemunskog klana Mileta Lukovića Kuma (ubijen u akciji „Sablja“) da je on, Luković, ubio Ćuruviju, pa i na to da je bivši pripadnik JSO Nenad Ilić (osuđen u slučaju ubistva na Ibarskoj magistrali) rekao da hoće da trguje istom tom informacijom koju je, navodno, čuo od Lukovića dok ga je vozio u Budvu da ubije Vuka Draškovića. Marković je rekao da zbog toga Ilić nije bio svedok odbrane u ovom procesu („ja ne želim da trgujem“).\nPonovio je tvrdnje svojih branitelja da on nije dovodio svoje ljude na čelna mesta u Resoru državne bezbednosti, već da je to radio Kolegijum RDB-a, a da je načelnika beogradskog centra Momira Radosavljevića na tom mestu zadržao po molbi tadašnjeg predsednika Srbije Milana Milutinovića.\nRadosavljević se povukao pre postavljanja Milana Radonjića na to mesto u aprilu 1999, „iz ličnih razloga“. Ali, kako je to Marković rekao, Radosavljević bi bio smenjen da se sam nije povukao, zbog toga što nije na vreme evakuisao tehniku i dokumentaciju iz beogradskog centra RDB-a posle početka bombardovanja.\nMarković je bio veoma kritičan prema bivšim pripadnicima RDB-a koji nisu imali lepih reči za njega svedočeći tokom ovog procesa (Stevan Nikčević, Vladimir Nikolić, Zoran Mijatović, Goran Petrović, Zoran Stijović), za koje je rekao da su blatili Službu (Nikčević), te da su iz nje oterani (Stijović, Nikčević, Nikolić), mada su posle 5. oktobra za to bili nagrađeni funkcijama.\nRadomir Marković, inače, izdržava jedinstvenu kaznu od 40 godina zatvora, pošto je osuđen za organizovanje dva pokušaja ubistva predsednika Srpskog pokreta obnove Vuka Draškovića i ubistva nekadašnjeg predsednika Srbije Ivana Stambolića.\nMilorad Ulemek Legija je takođe u zatvoru (pod nehumanim uslovima, kako je rekao Marković, aludirajući da je zbog toga Legija pravio neke nagodbe s Tužilaštvom), osuđen za iste zločine kao i Marković, ali i zbog ubistva premijera Zorana Đinđića i druge zločine koje je organizovao sa zemunskim klanom.\nProtić: Optužnica plod primitivne mašte tužioca\nBranilac Miroslava Kuraka Stevan Protić u završnoj reči je takođe tvrdio da tužilac vodi ovaj proces protiv režima Slobodana Miloševića, kao i da ne postoje ni posredni ni neposredni dokazi niti svedočenja koja njegovog klijenta dovode u vezu sa ovim ubistvom, pa ni sa tim da je bio na mestu zločina.\nOn smatra da se sudi Resoru državne bezbednosti, ali navodi da njegov klijent nikada nije bio pripadnik Službe. Kaže da je netačno i to da je Kurak bio instruktor gađanja u Jedinici za specijalne operacije ili SAJ-u. Tvrdi i da nije ubica i da je jedino ubistvo za koje mu je suđeno, ono Vladimira Petrovića Regine, izvršio u samoodbrani.\nProtić kaže da je dovoljno imati gram zdravog razuma da bi se shvatilo da ne postoji dokaz ni za šta od onog što tužilac navodi: da je Radomir Marković od Ulemeka tražio da ubije Ćuruviju, da je Legija odbio taj zadatak, da je Marković postavio Radonjića na čelo beogradskog centra RDB-a, da je Radonjić tražio od Ratka Romića i Miroslava Kuraka da ubiju Ćuruviju, da je Kurak bio u zgradi RDB-a onda kada Legija kaže da ga je tamo sreo posle razgovora sa Markovićem.\nRekao je da ne postoji ni dokaz da je Kurak bio na mestu zločina, pa ni taj da su tamo bila dvojica izvršilaca ubistva (optuženi Romić i Kurak, čije prisustvo u blizini mesta zločina tužilac dokazuje podacima sa baznih stanica, prim. nov.), kao ni da je beli golf, kako tvrdi tužilac, bio parkiran u blizini.\nI on je dobar deo iskaza posvetio Miloradu Ulemeku i Branki Prpi. Za bivšeg komandanta JSO je rekao da je kompromitovan kao svedok i podsetio da ga je Specijalni sud već više puta osudio po zahtevu tužioca, a da ga sada tužilac pretvara u kredibilnog svedoka, kada mu tako odgovara.\nSvedočenje Branke Prpe Protić smatra najznačajnijim i njen opis ubice vidi kao vrhunski dokaz da Kurak nije učestvovao u zločinu.\nI on je, kao i svi drugi zastupnici odbrane, oštro kritikovao rad Komisije za istraživanje ubistava novinara i njenog predsednika Verana Matića, za koga je rekao da vrši pritisak na sud.\nJedinu zamerku sudskom veću uputio je zbog toga što je na prvom ročištu predsednica veća Jovanović pitala Matića da li želi da prati suđenje. On je odgovorio da želi da ostane u sudnici, čime je, kako kaže Protić, Matić sam odlučio da ne želi da bude svedok u ovom procesu. Da je Matić ostao na listi svedoka, objasnio je Protić, on ne bi mogao da istupa u javnosti i na taj način utiče na suđenje.\nZa Protića je, inače, optužnica „plod primitivne mašte tužioca“, te je na kraju za svog štićenika tražio oslobađajuću presudu.\nSuđenje se nastavlja 7. marta u 14.30 sati.


Ibričić najavio veliki derbi Domžala i Maribora - mojusk.ba\nU odličnoj formi igraju Domžale predvođene Senijadom Ibričićem. Bivši reprezentativac BiH igra u odličnoj formi i redovno postiže golove. Nedavno je izjavio da ni Maribor ni Olimpija ne zaslužuju naslov prvaka već Domžale, a prilika da potvrdi svoje riječi je predstojeći derbi s Mariborom.\n– Zadovoljni smo iz razloga što ima priliku igrati protiv tima koji već godinama igra zapaženu ulogu u evropskom fudbalu. Dobra je atmosfera, zdravstveni bilten je povoljan i ja se nadam da ćemo Mariboru pružiti kvalitetan otpor, izjavio je Ibričić.\nDomžale zauzimaju treće mjesto na tabeli sa pet bodova manje od Maribora koji je na drugom. Lider je Olimpija sa 14 bodova više od Ibrinog kluba.\nZnaju li to Senegalci: Zmajevi nikad nisu poraženi u Francuskoj


Rusiji privremeno suspendovana prava u Savetu Evrope - 25.02.2022, Sputnik Srbija\nRusiji privremeno suspendovana prava u Savetu Evrope\nPrava Rusije u Savetu Evrope su suspendovana, mera je privremena, a Ruska Federacija ostaje članica organizacije, navodi se u saopštenju Saveta Evrope. 25.02.2022, Sputnik Srbija\n„U skladu sa Statutom Saveta Evrope, Komitet ministara je danas odlučio da Ruskoj Federaciji oduzme pravo na predstavljanje u Komitetu ministara i u Parlamentarnoj skupštini Saveta Evrope. Suspenzija prava nije konačna nego privremena mera, a kanali komunikacije ostaju otvoreni “, saopštila je organizacija, uz napomenu da je odluka povezana s vojnom operacijom Rusije u Ukrajini.„Odluka doneta danas znači da Ruska Federacija ostaje članica Saveta Evrope i potpisnica relevantnih konvencija Saveta Evrope, uključujući Evropsku konvenciju o ljudskim pravima“, navodi se u saopštenju.U saopštenju Komiteta ministara ES se napominje da će se žalbe protiv Rusije pred Evropskim sudom za ljudska prava i dalje razmatrati, kao i da će sudija iz Rusije ostati član tog tela.Prethodno je premijer Poljske Mateuš Moravjecki saopštio da je Savet Evrope pokrenuo proceduru obustavljanja članstva Rusije u toj organizaciji, na inicijativu njegove zemlje i Ukrajine.\nkriza u ukrajini, savet evrope\n17:10 25.02.2022 (Osveženo: 19:23 25.02.2022)\nPrava Rusije u Savetu Evrope su suspendovana, mera je privremena, a Ruska Federacija ostaje članica organizacije, navodi se u saopštenju Saveta Evrope.\n„U skladu sa Statutom Saveta Evrope, Komitet ministara je danas odlučio da Ruskoj Federaciji oduzme pravo na predstavljanje u Komitetu ministara i u Parlamentarnoj skupštini Saveta Evrope. Suspenzija prava nije konačna nego privremena mera, a kanali komunikacije ostaju otvoreni “, saopštila je organizacija, uz napomenu da je odluka povezana s vojnom operacijom Rusije u Ukrajini.\n„Odluka doneta danas znači da Ruska Federacija ostaje članica Saveta Evrope i potpisnica relevantnih konvencija Saveta Evrope, uključujući Evropsku konvenciju o ljudskim pravima“, navodi se u saopštenju.\nU saopštenju Komiteta ministara ES se napominje da će se žalbe protiv Rusije pred Evropskim sudom za ljudska prava i dalje razmatrati, kao i da će sudija iz Rusije ostati član tog tela.\nPrethodno je premijer Poljske Mateuš Moravjecki saopštio da je Savet Evrope pokrenuo proceduru obustavljanja članstva Rusije u toj organizaciji, na inicijativu njegove zemlje i Ukrajine.


VAŽNA POBEDA ODBOJKAŠA Srbija bolja od Irana, i dalje postoji šansa za završni turnir\nOdbojkaška reprezentacija Srbije savladala je Iran sa 3:2 (21:25, 25:22, 27:25, 20:25, 15:11) u drugom meču četvrtog vikenda Lige nacija u američkom Hofman Estejtsu.\nIzabranici Nikole Grbića zadržali su šanse za završni turnir u Lilu, za šta poslednje, šesto mesto drži Italija sa istim skorom kao Srbija 7-4, ali uz više bodova.\nFantastičnu partiju u trijumfu nad Iranom pružio je Aleksandar Atanasijević sa 31 poenom, a pratio ga je Marko Ivović koji je zabeležio 12.\nSrpski odbojkaši u nedelju igraju protiv Poljske na kraju četvrtog vikenda u Sjedinjenim Američkim Državama.\nMuška odbojkaška reprezentacija Irana\nPOZNATI TERMINI MEČEVA LIGE NACIJA Odbojkaši takmičenje počinju protiv Japana u Novom Sadu\nBRAVO DEVOJKE Naše odbojkašice savladale Keniju, od Rija ih deli jedna pobeda\nNaša ženska odbojkaška reprezentacija došla je na korak od plasmana na Olimpijske igre, pobedom nad Kenijom sa 3:0 u setovima (25:11, 25:14, 25:19).\nU ISTANBULU Odbojkaši Srbije: Videli smo strašne scene, imali smo sreće\nSelektor odbojkaške reprezentacije Srbije Nikola Grbić rekao je da su svi u ekipi svesni tragedije koja se desila usled terorističkog napada na aerodromu u Istanbulu i poručio da će ekipa, uprkos svemu, biti spremna za turnir Svetske lige u Teheranu.\nMuški odbojkaški klub Vojvodina biće jedini predstavnik Srbije u evropskim takmičenjima naredne sezone!


Nevesinje: Uskoro počinje isplata nadoknade za štetu od zemljotresa | Trebinje Danas\nOpština Nevesinje će narednih dana početi isplatu pomoći građanima koji su pretrpjeli materijalnu štetu od zemljotresa koji je pogodio Nevesinje 26. novembra prošle godine, potvrđeno je za Radio Nevesinje iz lokalne uprave. Komisija je na osnovu prijava građana, nakon obilaska terena i prikupljenih informacija, utvrdila da ukupna šteta na privatnim stambenim objektima iznosi 254.000 KM.\nNačelnik opštine Milenko Avdalović kaže da će građanima biti plasirana sredstva u iznosu od 100.000 KM, odnosno 40% od pričinjene štete.\n–Za sanaciju posljedica zemljotresa Vlada RS je uplatila 100.000 KM, Opština Budva je izdvojila 10.000 evra, preduzeće „Vodovod i kanalizacija“ iz Herceg Novog 1.000 evra, a poslanici Demokrata u Skupštini Crne Gore uplatili su 500 evra – rekao je Avdalović.\nOn je precizirao da će isplate građanima biti vršene iz sredstava Vlade RS, a dio pomoći koji je stigao iz Crne Gore već je iskorišten za hitne intervencije na zgradi MUP-a i školskim objektima i sanaciju objekata koji su neposredno nakon zemljotresa ugrožavali bezbjednost građana.\nU opštinu Nevesinje je u predviđenom roku pristiglo 596 prijava građana.U međuvremenu su neki ljudi odustali, jer su sami sanirali štetu ili je ona bila mala, neki zahtjevi su se duplirali, a u jedan broj objekata komisija nije mogla ući jer su vlasnici boravili u inostranstvu, tako da je obrađeno 539 zahtjeva. Kao neosnovan ili sa neznatnom materijalnom štetom komisija je ocijenila 91 zahtjev, dok je pozitivan odgovor dat na 448 zahtjeva, pojasnili su u opštini Nevesinje.\nNačelnik opštine Milenko Avdalović kaže da je bilo planirano da se sredstva isplate ranije, ali je aktuelna epidemiološka situacija usporila rad komisije. Prema njegovim riječima, pojedinačni iznosi nadokande za štetu pričinjenu od zemljotresa kreću se od 100 do 700 KM.


Brisel čeka rezultate od nove vlade Srbije - Ist Media\n02:27: PM sreda 21 oktobra, 2020\nPosted on 21. septembra 2012. at 12:50 by Ist Media\nEvropska komisija čeka da vidi šta će učiniti vlada u Beogradu u sprovođenju evropskih reformi i rešavanju „sumorne ekonomske situacije“ i nudi joj svu moguću saradnju, „iako su izazovi veliki“, rekla je 19. septembra zvaničnica Evropske komisije za odnose sa Srbijom Mirjam Feran. Ona je najavila da će Komisija prilikom izrade ovogodišnjeg Izveštaja o napretku Srbije u reformama potrebnim za približavanje EU uzeti u obzir činjenicu da je situacija u Srbiji zbog izbora bila specifična, a navela je i da su nove vlasti izrazile volju za sprovođenje potrebnih reformi. Ona je, međutim, izrazila zabrinutost zbog izmena zakona o Narodnoj banci Srbije, a pobrojala je i očekivanja Brisela od Srbije, koja uključuju borbu protiv korupcije, reformu pravosuđa i poboljšanje odnosa sa Prištinom.\nFeran je u Evropskom parlamentu, u razgovoru evropskih poslanika sa potpredsednicom srpske vlade Suzanom Grubješić istakla da je, kad je reč o sprovođenju reformi, Srbija u ovoj godini bila u posebnoj situaciji zbog opštih izbora. Kako je navela, to će se uzeti u obzir prilikom izrade godišnjeg izveštaja Evropske komisije o napretku Srbije u reformama i sprovođenju uslova za napredak ka članstvu u EU.\nSuzana Grubješić je u razgovoru s poslanicima Delegacije Evropskog parlamenta za odnose s jugoistočnom Evropom obrazložila usvojene mere srpske vlade za rešavanje ekonomske krize i posebno naglasila rešenost da se sprovedu nužne dopune reforme pravosuđa i učini bitan napredak u borbi protiv korupcije.\nPotpredsednica vlade Srbije je, odgovarajući na pitanja poslanika Evropskog parlamenta, navela i da će predsednik Srbije Tomislav Nikolić politički voditi dijalog Beograda s Prištinom, ali je dodala da ne zna zasad ko će voditi taj dijalog u tehničkoj ravni.\nMirjam Feran je istakla da su Evropska komisija i EU u međuvremenu dobili čvrsta uveravanja o pravoj rešenosti novih srpskih vlasti da sprovedu reforme koje vode integraciji u EU. To su, kako je rekla, u Briselu zvaničnicima Komisije i drugih institucija stavili do znanja predsednik Srbije Tomislav Nikolić, premijer Ivica Dačić, a očekuje se uskoro i da ministar pravosuđa Nikola Selaković dođe na razgovore u Brisel.\nU fokusu korupcija, Kosovo i pravosuđe\n„Ključna pitanja su normalizacija odnosa s Kosovom, kao i vladavina zakona uz poseban fokus na reformu pravosuđa, imajući u vidu da je posle odluka Ustavnog suda Srbije nužno da se u dogledno vreme vidi kakva će biti nova strategija i kako će se pristupiti pitanju srpskog pravosuđa“, rekla je Feran.\nOna je dodala da Evropska komisija očekuje da vidi kako će teći borba protiv korupcije i veoma ceni snažnu predanost nove vlade da se uhvati u koštac s tim problemom. „To konkretno znači da Evropska komisija očekuje da strategija za suzbijanje korupcije da rezultat i da srpske vlasti uskoro usvoje akcioni plan za bitku protiv korupcije“, rekla je Feran.\nNadležna za odnose sa Srbijom u Evropskoj komisiji je istakla i važnost borbe protiv organizovanog kriminala i poštovanja prava manjina.\nOna je navela da je nedavno jedna misija Komisija boravila u Srbiji i povoljno ocenila stanje manjinskih prava, ističući da Srbija upražnjava više standarde za poštovanje prava manjina nego što je to slučaj i u Evropskoj uniji.\nFeran je istakla da se u Evropskoj komisiji pažnja pridaje i naporima srpske vlade da smanji i učini delotvronijom državnu upravu.\nBrisel zabrinut zbog NBS\nFunkcionerka Komisije u Briselu je predočila „nužnost poštovanja nezavisnih tela“ u Srbiji, a s tim u vezi, istakla je zabrinutost zbog promene zakona o centralnoj banci.\nOna je ukazala i na to da je Evropska komisija „veoma svesna da se sav taj program reformi mora sprovoditi u uslovima vrlo mračne ekonomske situacije“.\nMirjam Feran je dodala da srpske vlasti jesu donele paket antikriznih mera i da pregovaraju s Međunarodnim monetarnim fondom, dodajući, „da će to biti teško pitanje s kojim se mora uhvatiti u koštac“, kao i da je to najbolnije pitanje za narod u Srbiji.\nOna je podvukla da je u dijalogu Beograd-Priština bitno da se sprovedu postignuti dogovori i posebno istakla povoljan korak srpskih vlasti oko regionalnog predstavljanja Prištine. „To je za nas istinski važan potez koji omogućava da se održavaju regionalni susreti“, istakla je Feran.\nFunkcionerka izvršnog tela EU je zaključila da je Evropska komisija „u stanju očekivanja i nudi saradnju novoj vladi u Beogradu kako bi ona nastavila program koji vodi u EU“.\nOna je dodala da su „izazovi veliki“. „Ali smo tu da učinimo sve što se može“, poručila je Feran. Suzana Grubješić i Milan Pajević su 18. septembra u Briselu razgovarali i s Pjerom Mirelom, direktorom za zapadni Balkan u Evropskoj komisiji, ali o tome nije bilo nikakvog saopštenja niti izjava za javnost.\nPiše: Dragan Blagojević, dopisnik agencije Beta\nIlustracija: Evropska komisija


Ugrozavanje javnog saobracaja | Advokat Beograd\nUgrožavanje javnog saobraćaja Advokat Beograd\nKrivično delo Ugrožavanje javnog saobraćaja iz člana 289 Krivičnog zakona svakako ne spada u grupu najtežih i najinteresantnijih krivičnih dela predviđenih krivičnim zakonodavstvom ali kako kažu advokati zaslužuje poseban osvrt iz drugih razloga.\nPre svega, ovo krivično delo se vrlo često procesuira od strane policije i tužilaštva u krivičnim postupcima koji svoj epilog dobijaju na sudu. Teško da može i da se zamisli jedan dan da se na putevima Srbije ili ulicama gradova u našoj zemlji ne dogodi neka saobraćajna nezgoda koja po svojim okolnostima, u krivično pravnom smislu, predstavlja izvršenje nekog krivičnog dela iz ove oblasti.\nDrugi razlog zbog koga je ovo delo interesantno za analizu je činjenica da se u svojstvu okrivljenih u krivičnim postupcima zbog njegovog izvršenja, više nego kod bilo kog drugog krivičnog dela, pojavljuju obični ljudi. Pod terminom ’’obični ljudi’’ podrazumevamo građane koje inače nisu skloni vršenju krivičnih dela, koji ne potiču iz kriminogene sredine i koje je splet nesrećnih životnih okolnosti doveo na optuženičku klupu. Naravno, iznošenjem ove činjenice nikako ne želimo da relativizujemo bol koji trpe žrtve saobraćajnih nesreća ili njihove porodice. Ovo se naročito odnosi na slučajeve kada osnovno krivično delo iz ove grupe dela Ugrožavanje javnog saobraćaja iz člana 289 KZ RS, zbog težih posledica postane krivično delo iz člana 297 KZ RS Teško delo protiv bezbednosti javnog saobraćaja, a o kome će kasnije u tekstu posebno biti reči.\nDakle, i pored činjenice da se u ulozi izvršilaca ovih krivičnih dela najčešće pojavljuju obični građani, te da su ona uglavnom rezultat spleta nesrećnih životnih okolnosti, apsolutno je nesporno da se, zbog stepena društvene opasnosti i težine posledica, ova dela moraju procesuirati i da se za njihovo izvršenje mora krivično odgovarati.\nZa sve nedoumice možete kontaktirati Advokatsku kancelariju.\nUkoliko ste ucesnik u ugrozavanju javnog saobracaja možete angažovati Advokata Beograd kako bi resili problem.\nKo vrši ovo krivično delo? Saobraćajni prekršaj ili krivično delo?\nU smislu zakonske formulacije krivičnog dela Ugrožavanje javnog saobraćaja, ovo delo čini učesnik u javnom saobraćaju koji se ne pridržava saobraćajnih propisa i time dovede u opasnost život i telo ljudi ili imovinu većeg obima, pa kao posledica takvog postupanja kod drugog nastupi laka telesna povreda ili imovinska šteta koja prelazi iznos od 200.000,00 dinara. Za ovaj, osnovni oblik krivičnog dela iz člana 289 KZ RS, zaprećena je kazna zatvora do 3 godine.\nIzvršilac mora, pre svega da postupa suprotno nekom saobraćajnom propisu, odnosno da povredi normu predviđenu Zakonom o bezbednosti saobraćaja na putevima (blanketnu normu). Drugim rečima, mora da napravi neki saobraćajni prekršaj.\nDa bi ovaj saobraćajni prekršaj postao krivično delo Ugrožavanje javnog saobraćaja iz člana 289 KZ RS i kao takav bio krivično gonjen, neophodno je da bude ispunjen i drugi uslov predviđen ovom zakonskom odredbom, a to je nastupanje određene posledice. Ta posledica može se ogledati u nastupanju lake telesne povrede kod bilo kog učesnika u saobraćajnoj nezgodi, osim kod samog izvršioca ili u nastupanju imovinske štete koja prelazi iznos od 200.000,00 dinara. Kao što se može videti, praktično samo od te, za nekog srećne, a za nekog nesrećne okolnosti zavisi da li će učinilac odgovarati za saobraćajni prekršaj ili za krivično delo.\nNa ovom mestu napomenućemo da je osnovni oblik krivičnog dela Ugrožavanje javnog saobraćaja iz člana 289 stav 1 KZ RS, moguće izvršiti samo sa eventualnim umišljajem kao oblikom vinosti. Kako ne bismo ulazili u sferu krivično pravne teorije i objašnjavali sve oblike vinosti, reći ćemo da se uzima da eventualni umišljaj postoji kada je izvršilac dela vozio pod dejstvom alkohola, prekoračio brzinu u većem procentu, prošao na crveno svetlo na semaforu i sl.\nUkoliko je krivično delo izvršeno sa nehatom kao oblikom vinosti, onda se radi o delu Ugrožavanje javnog saobraćaja iz člana 289 stav 3 KZ RS. Za ovaj, blaži oblik zaprećena je novčana kazna ili zatvor do 1 godine.\nU oba slučaja, bez obzira da li se radi o stavu 1 ili stavu 3, za izvršenje krivičnog dela Ugrožavanje javnog saobraćaja, a na osnovu raspona zaprećenih kazni, moguće je izricanje uslovne zatvorske kazne, a kod blažeg oblika dela i novčane kazne. Takođe, u oba slučaja, moguća je i primena instituta odlaganja krivičnog gonjenja – oportuniteta, a što zavisi od svih okolnosti konkretnog slučaja i ličnosti izvršioca. Ovim institutom predviđeno je da okrivljeni preuzme na sebe neku obavezu (uplata određenog novčanog iznosa u humanitarne svrhe, određen broj sati društveno korisnog rada), nakon čijeg ispunjenja tužilaštvo odbacuje krivičnu prijavu.\nAdvokatska kancelarija Branislava Krnić pruzice vam strucnu i profesionalnu pomoc\nTeško delo protiv bezbednosti javnog saobraćaja, član 297 KZ RS\nSve što je rečeno o načinu izvršenja krivičnog dela Ugrožavanje javnog saobraćaja, o neophodnosti povrede saobraćajnog propisa za postojanje dela, o oblicima vinosti (eventualni umišljaj ili nehat), važi i za krivično delo Teško delo protiv bezbednosti javnog saobraćaja iz člana 297 KZ RS. Ono po čemu se ovo delo razlikuje su teže posledice njegovog izvršenja i, shodno tome, teže zaprećene kazne.\nTako je članom 297 stav 1 predviđeno da će se izvršilac krivičnog dela iz člana 289 stav 1, ukoliko je kao posledica izvršenja dela nastupila teška telesna povreda nekog lica ili imovinska šteta velikih razmera, kazniti zatvorom od 1 do 8 godina. Stavom 3 istog člana predviđeno je da će se, ukoliko je delo izvršeno iz nehata, izvršilac dela sa ovakvim posledicama, kazniti zatvorom do 4 godine.\nUkoliko je usled izvršenja dela iz člana 289 stav 1 nastupila smrt jednog ili više lica, tada se radi o delu Teško delo protiv bezbednosti javnog saobraćaja iz člana 297 stav 2 KZ RS i za isto je zaprećena kazna od 2 do 12 godina zatvora. Ako je smrt jednog ili više lica nastupila kao posledica krivičnog dela izvršenog iz nehata, radi se o slučaju predviđenom članom 297 stav 4, a zaprećena kazna je zatvor od 1 do 8 godina.\nU svim slučajevima izvršenja dela Teško delo protiv bezbednosti javnog saobraćaja iz člana 297 KZ RS stavovi 1 – 4, obavezno je izricanje i mere bezbednosti Zabrana upravljanja motornim vozilom.\nŠto se tiče posebnih pravila vezanih za odmeravanje i izricanje krivične sankcije, potrebno je naglasiti da u slučaju da se radi o krivičnom delu iz člana 297 stav 2 KZ RS, za koje je zaprećena kazna zatvora od 2 do 12 godina, nije moguće izricanje uslovne osude, a zbog činjenice da je u konkretnom slučaju zaprećena kazna zatvora veća od 10 godina.\nU toku istrage tužilaštvo prikuplja dokaze, na osnovu kojih potom podiže optužnicu . Pored saslušanja okrivljenog, oštećenog i eventualno svedoka očevidaca, ukoliko ih ima, dva najvažnija dokaza su dva veštačenja, bez kojih tužilaštvo ne može ispravno da kvalifikuje krivično delo koje okrivljenom optužnicom stavlja na teret. Prvo je medicinsko veštačenje povreda koje je oštećeno lice pretrpelo, odnosno da li se radi o lakim ili teškim telesnim povredama. Podrazumeva se, u onim slučajevima kada se posledice ispoljavaju u telesnim povredama oštećenog ili oštećenih, od vrste i težine tih povreda zavisi o kom krivičnom delu će se u konkretnom slučaju raditi. Drugo je saobraćajno tehničko veštačenje koje se obavlja uz analizu skice lica mesta saobračajne nezgode, uzimajući u obzir sve izjave učesnika i očevidaca nezgode. Ovo veštačenje trebalo bi da rasvetli sve tehničke aspekte saobraćajne nezgode, a naročito da odgovori na pitanje kako je i čijom krivicom do iste došlo.\nUloga odbrane u ovoj fazi postupka je da učestvuje u saslušanju svih svedoka, jer često od detalja u tim izjavama može zavisiti položaj okrivljenog u daljem toku postupka. Takođe, neophodna je i podrobna analiza saobraćajnog veštačenja i, ukoliko je potrebno, angažovanje drugog veštaka saobraćajne struke, u svojstvu stručnog savetnika. Ipak, ukoliko je procena advokata da je činjenično stanje takvo da ne pruža dovoljno osnova za efikasnu odbranu, može se već u ovoj fazi postupka, pristupiti razgovorima sa postupajućim tužiocem, koji za cilj imaju primenu instituta odlaganja krivičnog gonjenja (kada je to moguće) ili zaključenje sporazuma o priznanju krivice koji bi bio što povoljniji po klijenta. Na ovaj način klijent se može poštedeti suvišnih materijalnih troškova ali i nepotrebnog stresa.\nMeđutim, branilac – advokat sve vreme postupka, a naročito u tzv. graničnim slučajevima, mora voditi računa o tome da li između radnji koje je preduzeo okrivljeni, a koje mogu predstavljati povredu saobraćajnih propisa i posledica koje su nastupile, postoji uzročno posledična veza. Bez te veze između radnji okrivljenog i posledica nema krivičnog dela, a tu vezu mora da dokaže tužilaštvo. Ukoliko advokat uspešno ospori tu vezu, to može značiti i oslobađajuću presudu za klijenta. Takođe, u svakom konkretnom slučaju potrebno je utvrditi i eventualni doprinos oštećenog nastanku saobraćajne nezgode, jer je ova okolnost od značaja za odmeravanje kazne okrivljenom, čak i kada se utvrdi da je kriv za izvršenje dela.\nSvemu ovome treba dodati i činjenicu da su odredbe Zakona o bezbednosti saobraćaja na putevima postavljene često tako široko (npr, neprilagođena vožnja stanju i uslovima puta) da se u gotovo svakoj situaciji može pronaći neka blanketna norma koju je okrivljeni prekršio.\nDa zaključimo vraćajući se na konstataciju da se kao izvršioci ovih krivičnih dela najčešće pojavljuju obični ljudi koji nemaju nikakvog iskustva o vođenju krivičnog postupka i svojim pravima u tom postupku. Upravo njima je i najpotrebnija stručna profesionalna pomoć advokata kako ne bi bili osuđeni za nešto za šta nisu krivi ili na strožiju kaznu od one za koju je objektivno bilo moguće izboriti se.


Crni Panter dobitnik glavne nagrade Udruženja filmskih glumaca SAD – SK magazin\nCrni Panter dobitnik…\nFilm je pobedio dva filma koji imaju najviše nominacija za Oskara “Roma” i “Fejvorit” (The Favourite), kao i druge filmovi koji su bili u konkurenciji u toj kategoriji “BlacKkkalnsman”, “Crazy Rich Asians”, “Boemska rapsodija” (Beohemian Rapsody) i “Zvezda je rodjena” (A Star is born).\nU glumačkoj ekipi “Crnog pantera” većinom su crni glumci, i to vrlo impresivni glumci Endžela Baset, Čedvik Bouzman, Danaj Gurira, Majkl Džordan, Lupita Niongo, Endi Serkis, Forest Viteker.\n“Znamo kako izgleda kad nam kažu to nije platno za tebe, bina za tebe, a kad smo mladi, talentovani i crni”, rekao je Bouzman koji interpretira afričkog superheroja.\nBredli Kuper i pevačica Lejdi Gaga koji su izgledali da imaju dobre šanse posle uspeha medju kritičarima i publikom za film “Zvezda je rodjena”, su bili veliki gubitnici večeri.\nTags: crni panter kultura nagrada


Izbori u Belorusiji: Opozicija ne priznaje rezultate izbora, hiljade uhapšenih i desetine povređenih na protestima - BBC News na srpskom - Dnevni list Danas\nPočetna » BBC News na srpskom » Izbori u Belorusiji: Opozicija ne priznaje rezultate izbora, hiljade uhapšenih i desetine povređenih na protestima\n2Piše: BBC News na srpskom 10. avgusta 2020. 12.42\nSukobi između demonstranata i policije izbili su na protestima u Minsku, glavnom gradu Belorusije, i još nekoliko gradova nakon završetka glasanja na predsedničkim izborima kada su izlazne ankete državne televizije pokazale da je Aleksandar Lukašenko ponovo izabran, sedmi put za redom.\nČestitke na pobedi Lukašenku su uputili predsednici Azerbejdžana, Kazahstana, Kine i Rusije.\n10. avgusta 2020. u 13.00\nBelorusija kao i Srbija ruska gubernija i to je to….(održava se GOLOM SILOM). Evo kod nas (vest koju neće mediji da prenesu, pročitala sam je samo u Danas) Kandidat sa izborne liste „Istina“ pretukao studenta Milana Vujića (22g) u Novom Sadu zbog kritičkih tekstova….Napadnuti mladi građanski aktivista ima više fraktura glave…biće sutra operisan….\n10. avgusta 2020. u 13.15\nNije bilo tako davno kada je Lukasenko sa govornice srpskog Parlamenta poslanicima objasnjavao sta je to demokratija. Sad se vidi da su se pre mesec dana i nasi „primili“ na takvu demokratiju.


Merkel: Dobre šanse da SPD potvrdi koalicioni sporazum\nMnogi unutar SPD-a rezervisani su u vezi s podjelom moći s Merkel (EPA)\nNjemačka kancelarka Angela Merkel izjavila je da vjeruje da postoje izuzetno dobre šanse da će članovi Socijaldemokratske partije (SPD) potvrditi koalicioni sporazum sa njenim konzervativnim blokom.\n“Mislim da posle veoma detaljnog i temeljnog rada na nacrtu koalicionog sporazuma, postoje izuzetno dobre šanse da i članovi SPD-a i kongres CDU-a daju pozitivnu procjenu tog sporazuma”, rekla je Merkel.\nNjemačka kancelarka je to izjavila na zajedničkoj konferenciji za novinare sa italijanskim premijerom Paolom Gentiloniijem.\n“Ipak, moramo sačekati rezultate”, navela je Merkel, prenosi Reuters.\nDvije trećine pobornika SPD-a podržava veliku koaliciju s konzervativcima Angele Merkel, pokazala je anketa nekoliko dana uoči glasanja SPD-a o ponovnoj podjeli vlasti s CDU-om i CSU-om\nIstraživanje koje je provela agencija Kantar Emnid za grupaciju regionalnih novina Funke pokazalo je da 66 posto ispitanih želi “veliku koaliciju” (tzv. GroKo), dok ih samo 30 posto želi nove izbore. Koaliciju podržava i 78 posto konzervativnih glasača.\nPribližno 464.000 članova SPD-a pismenim glasanjem 20. februara podržat će ili odbaciti četverogodišnji koalicijski sporazum koji su dva bloka postigla prošle sedmice.\nNjihova odluka bit će objavljena 4. marta, a ako odbace koaliciju, Njemačku vrlo vjerovatno čekaju novi izbori.\nIzgradnja stranke u opoziciji\nAnketa je pokazala i da 49 posto Nijemaca želi da Merkel odradi sve četiri godine na čelu države, dok ih 44 posto smatra da bi ona trebala ranije predati vodstvo nekome drugom.\nMnogi unutar SPD-a rezervisani su u vezi s podjelom moći s Merkel, vjerujući da se stranka treba ponovo izgraditi u opoziciji nakon što je na izborima u septembru zabilježila najgori izborni rezultat otkad je Njemačka 1949. postala federalna republika.\nMerkel se suočava s nezadovoljstvom i među svojim konzervativcima, koji smatraju da je socijaldemokratima dala previše ustupaka.\nSPD je dobio šest ministarstava, baš kao i konzervativci, iako su na izborima ostvarili znatno lošiji rezultat. Među njima su ključna ministarstva vanjskih poslova i finansija.\nScholz umjesto Schulza na čelu njemačkog SPD-a\nZa privremenog predsjednika socijaldemokrata izabran je Olaf Scholz, član Predsjedništva SPD-a i gradonačelnik Hamburga.\nPodrška velikoj koaliciji: Socijaldemokrate ispregovarale maksimum\nKoalicijski sporazum socijaldemokrata i konzervativaca u Njemačkoj stupit će na snagu tek ako ga odobri mnogobrojno članstvo SPD-a. Dan odluke trebao bi biti 4. mart, kada će svi glasovi biti prebrojani. Ukoliko većina bude “za”, Njemačka će za samo nekoliko dana dobiti novu vladu. Prilog Nadine Maličbegović.\nNjemačka: Postignut dogovor o ‘velikoj koaliciji’\nStranka njemačke kancelarke Angele Merkel i Socijaldemokratska partija Martina Schulza postigle su dogovor oko koalicionog ugovora.


Predsednik Vučić: Učešće na konferenciji u Minhenu značajno za Srbiju - Radio televizija Pančevo\n12. februara 2020. 0189\nPredsednik Aleksandar Vučić izjavio da je poseta Minhenu, gde će u četvrtak i petak učestvovati na bezbednosnoj konferenciji, od velikog značaja za Srbiju, jer će moći bolje da se proceni šta su „dalji koraci prištinske vlade, šta su koraci Nemaca, Amerikanaca i svih ostalih u međunarodnoj zajednici“.\nAleksandar Vučić je u intervjuu za Sputnjik rekao da ga tokom Minhenske bezbednosne konferencije očekuje susret sa specijalnim izaslanikom predsednika SAD Ričardom Grenelom, a da će verovatno biti prisutan i kosovski premijer Aljbin Kurti, „pa ćemo videti kakva će atmosfera biti i kako će to izgledati“.\n„Ako mislite da treba da se žalim kakav mi je posao, što mi ponekad dođe da uradim, uvek se ugrizem za jezik i kažem: Sam si to tražio i tražio si da te ljudi biraju.\n„Šta će biti na tapetu, videćemo, verovatno će na tom zajedničkom panelu u Minhenu na kom prisustvujem ja, biti prisutan i Kurti, pa ćemo videti kakva će atmosfera biti i kako će to izgledati“, rekao je Vučić.\nOn je dodao da ne misli da će biti dostupno za javnost, „ali sam ću, čini mi se, bolje moći da ocenim u kom smeru mogu dalje da teku razgovori“.\n„Zato je taj boravak u Minhenu od velikog značaja za nas, jer ćemo bolje moći da procenimo šta su dalji koraci prištinske vlade, šta su koraci Nemaca, Amerikanaca i svih ostalih u međunarodnoj zajednici“, rekao je Vučić.\n„Ne mogu da saopštim tačan datum sastanka sa Merkelovom“\n„S Merkelovom ću se videti u martu, dogovorili smo tačan datum, ali još ne mogu da ga saopštim. Sad idem na Minhensku bezbednosnu konferenciju, u četvrtak i petak. Očekuje me prvo susret s Grenelom, potpisivanje sporazuma oko voznog saobraćaja, ako to uspemo da dogovorimo do kraja. To bismo išli preko Merdara, Kuršumlija-Merdare-Priština, što je mnogo važno za naš narod koji živi u Gračanici i na čitavom Kosovu i Metohiji“, rekao je Vučić.\nOn je dodao da se u Minhenu očekuje mnogo panela, „toliko zgusnut raspored“ da ni sam nije mogao da veruje, preko 22, 23 bilaterale, plus dva ili tri panela.\n„Mnogo važnih sastanaka s nemačkim poslanicima, američkim senatorima, američkim kongresmenima, predsednicima vlada. Odatle se vraćamo u Beograd da imamo sastanak sa svim Srbima iz regiona, Srbima iz Crne Gore, Srbima iz Republike Srpske i svim drugim Srbima, sa srpskim NVO iz Crne Gore“, rekao je Vučić.


Svetska banka: Moguće povećanje samo minimalnih zarada\n04:35: AM ponedeljak 18 januara, 2021\nPosted on 15. oktobra 2015. at 11:25 by Ivana\nSRBIJA, Šef kancelarije Svetske banke u Srbiji Toni Verheijen izjavio je danas da bi ta institucija mogla da odobri selektivno povećanje plata u javnom sektoru, što bi značilo povećanje samo minimalnih zarada naredne godine.\n„Ako mora da dođe do povećanja plata 2016. godine, to bi trebalo da bude kao podrška procesu reformi. To znači da bi oni koji zarađuju manje od referentne plate mogli da dobiju povećanje plata, ali opšte povećanje bi samo povećalo anomalije koje postoje“, rekao je Verheijen za Radio-televiziju Srbije.\nOn je naglasio da država mora da reformiše sistem plata i da ga pojednostavi da bude predvidiv, kako bi mogla u svakom trenutku da predvidi bužet za plate.\nPrema njegovim rečima, Srbija ima duplo više zaposlenih na menažerskim funkcijama nego druge evropske zemlje.\n„Obično je to proporcija jedan prema osam, između menadžera i radnika, a u Srbiji je jedan prema četiri, dakle previše rukovodilaca i pratećih funkcija, a premalo zaposlenih u sektoru usluga“, kazao je Verheijen.\nOn naveo i da menažeri kompanija koje su u restrukturiranju blokiraju taj proces, zbog čega se restrukturianje, ali i privatizacija sporije odvijaju.\n„Menadžement jeste problem, ne radi se samo o tome da blokiraju reforme, već prisustvo menadžmenta koje investitori vide kao nekompetentne i nedovljno transparente, to blokira investirore da se zainteresuju za Srbiju“, rekao je šef Kancelarije Svetske banke.\nUpitan kako gleda na otpuštanje viška zaposlenih, Verheijen je naglasio da se uštede ne moraju praviti samo u smanjenju broja zaposlenih, već i reformom sektora usluga i robe


Komfor za dom Vam pruža bezbrižnost, jer i u slučaju da se pojave nepredviđene situacije, Vi ste spremni. U pravom trenutku imate rešenje za Vaš dom. Osećaj sigurnosti da usled nastupanja osiguranog slučaja, stvari u Vašem domu neće izgubiti na vrednosti. Odgovornost, kako Vaše komšije ne bi trpele posledice nepredviđenih okolnosti u Vašem domu. Rešenje problema, savet u pravi čas.\nProračun premije možete izračunati ovde:\nBroj operatera Broj operatera 060 061 062 063 064 065 066 067 068 069\nPersonalizovane ponude usluga banke\nObaveštenja i individualizovane ponude o postojećim proizvodima i uslugama, u skladu sa afinitetima koji su prepoznati u cilju pružanja kvalitetnije usluge i koristeći automatsko donošenje odluka i profilisanje, želim da dobijam putem:\nPosebna ponuda stambenih kredita\nObaveštenje o olakšicama u otplati obaveza u skladu sa Odlukom NBS


26. godina od parafiranja Dejtonskog mirovnog sporazuma - InfoPlus.ba\nDanas, 21. novembra, navršava se 26 godina od parafiranja Dejtonskog mirovnog sporazuma.\nPravni akt, sporazumnog karaktera, kojim je službeno okončan gotovo četverogodišnji rat u Bosni i Hercegovini (1992-1995.), parafiran je u vojnoj zračnoj bazi Wright-Patterson kod grada Daytona, u američkoj saveznoj državi Ohio. Mirovni pregovori odvijali su se od 1. do 21. novembra 1995. godine pod imperativom zaustavljanja rata, a Dejtonskim mirovnim sporazumom Bosna i Hercegovina je ustrojena kao država tri naroda i ostalih, te dva entiteta – Federacije BiH i RS, uz dogovor da se arbitraža u vezi s brčanskim koridorom realizuje naknadno.\nGlavni akteri mirovne konferencije su prvi predsjednik Predsjedništva Republike Bosne i Hercegovine Alija Izetbegović, predsjednik Republike Hrvatske Franjo Tuđman i predsjednik bivše Savezne Republike Jugoslavije Slobodan Milošević, bili su u konačnici i potpisnici Dejtonskog mirovnog sporazuma 14. decembra 1995. godine u Elizejskoj palati u Parizu.\nSve tri države nastale su disolucijom bivše Socijalističke Federativne Republike Jugoslavije, a njihovi čelnici, potpisnici Sporazuma obavezali su se da međusobne odnose regulišu u skladu s Poveljom UN-a, Završnim helsinškim aktom i drugim dokumentima OSCE-a, kao i na međusobno poštovanje suvereniteta i rješavnje nesporazuma na miroljubiv način.\nSporazum se sastoji od 11 aneksa, među kojima je i Aneks 4 – Ustav Bosne i Hercegovine, a njime je potvrđen suverenitet, teritorijalni integritet i nezavisnost države Bosne i Hercegovine, te su propisane nadležnosti BiH i entiteta, odnosi između institucija, kao i način izmjene Ustava BiH.


Teško ranjeni holandski novinar nakon devet dana izgubio bitku za život - Kako Narod Kaže\nautor KnK 16.07.2021, 08:02 1.3k Pregleda\nHolandski kralj Villem Alekander rekao je prošle nedelje da je De Vriesovo ranjavanje “napad na novinarstvo, kamen temeljac naše ustavne države, a time i napad na vladavinu zakona”.\nHolandski istraživački novinar Peter R. de Vries preminuo je nakon što je 6. jula u Amsterdamu teško povređen, potvrdili su njegova porodica i poslodavac RTL. Imao je 64 godine, javlja Radio Slobodna Evropa.\nPeter se borio do kraja, ali nije uspeo da pobedi u ovoj bici. Preminuo je okružen ljudima koji su ga voleli – navela je njegova porodica u izjavi koju je objavio RTL.\nŽiveo je verno svojoj devizi: ako ste na kolenima, nema načina da budete slobodni – izjavila je porodica De Vries.\nU Holandiji je bio poznat po ulozi u rasvetljavanju nekoliko krivičnih skandala. Ranjen je nakon redovnog gostovanja u televizijskoj emisiji o aktuelnim događajima. Očevici su rekli da su čuli pet pucnjeva i videli novinara koji je takođe pogođen u glavu, javili su holandski mediji.\nHolandska policija ranije je rekla da je osumnjičeni napadač bio 21-godišnji Holanđanin, a 35-godišnji Poljak optužen je za vožnju automobila iz kojeg su pobegli. Uhapšeni su ubrzo nakon što je De Vries ranjen.\nHolandski kralj Villem Alekander rekao je prošle nedelje da je ranjavanje De Vriesa “napad na novinarstvo, kamen temeljac naše ustavne države, a time i napad na vladavinu zakona”.\nNjegovo ubistvo odjeknulo je širom Evrope gde su ubistva novinara retka. Nedavna ubistva slovačkog novinara Jana Kuciaka i malteške novinarke Daphne Caruane Galizia izazvala su zabrinutost zbog sigurnosti novinara u razvijenim, demokratskim društvima.\n„Možda se ne slažemo sa većim delom onoga što vidimo u našim medijima, ali moramo se složiti da novinari koji istražuju potencijalne zloupotrebe nisu pretnja već prednost za naše demokratije i naša društva“, rekla je prošle nedelje predsednica Evropske komisije Ursula von der Leien.\nPrethodni članak Merkel sa Bajdenom na sastanku u Beloj kući\nSledeći članak Venčanje kod matičara čeka 20 istospolnih parova u Crnoj Gori


Триван: Одмах се позабавити управљањем отпадом и отпадним водама | Socijalistička partija Srbije\nTrivan: Odmah se pozabaviti upravljanjem otpadom i otpadnim vodama Vesti\n– Model koji to omogućava, a da mi ne izgubimo kontrolu nad resursom, jeste model javno-privatnog partnerstva, da pronalazimo strane partnere koji su spremni da imaju korist od toga – objašnjava Trivan u razgovoru za Tanjug.\nPrema nekim slobodnim procenema, zbog nedostatka ulaganja u sistem upravljanja otpadom godišnje izgubimo više desetina miliona evra , a minister, ne ulazeći u procene, naglašava da otpad nije đubre, kako se često govori, već ozbiljan resurs, koji treba da kontrolišemo.\n– Ne dolazi u obzir uvoz prvljavih tehnologija u Srbiju po svaku cenu, dolaze u obzir moderne tehnologije. Uvek ćemo da vidimo gde su neke tehnologije primenjene i potvrđene, jer ne dolazi u obzir da Srbija bude eksperiment za takve stvari, niti će biti dok sam ja ovde – naglasio je Trivan.\n– Bio bih sklon tome da još jednom to pretresmo, jer mi se čini da ima prostora da još bolje utvrdimo stanje životne sredine i, kada to utvrdimo, da kažemo šta su prioriteti – rekao je Trivan.\nDa bi se to postiglo, mantra će morati da postane reč – projekti, jer bez projekata, kaže, nema mogućnosti za napredak.\n– Možete imati novca koliko god hoćete, čak i u budžetu, ali nema izvođenja radova bez projekta – podvukao je ministar.\n– Presrećan sam što je formirano Ministarstvo, nevezano za to ko će ga o voditi. Ljudi na čelu će se menjati, ali je važno da ono ostane kao samostalno ministarstvo, jer je jasno da ne može u okviru jednog ministarstva da postoji i zaštita životne sredine zbog značaja te oblasti i zbog obima poslova koji nas očekuju. Neophodno je da se jedan organ i jedan ministar stalno bave pitanjima iz ove oblasti – rekao je Trivan.